Αποκάλυψη του σκανδάλου της διατροφικής σπατάλης\nαπό Η τροφή μας το φάρμακό μας · 1 Ιανουαρίου 2017\nΤαΐστε τους ανθρώπους, όχι τα χωράφια\nΟ Tristram Stuart δημοσιεύει συγκλονιστικά δεδομένα για την κατασπατάληση της τροφής και την εξάντληση των φυσικών πόρων. Όπως θα παρατηρήσετε στο βίντεο (στους πίνακες κατάταξης) η Ελλάδα δυστυχώς είναι από τους πρωταγωνιστές της κατάστασης.\nΤο έργο της αποκάλυψης του σκανδάλου της διατροφικής σπατάλης άρχισε για μένα, όταν ήμουν 15 ετών. Αγόρασα μερικά γουρούνια. Ζούσα στο Σάσεξ. Ξεκίνησα να τα ταΐζω με τον πιο παραδοσιακό και φιλικό προς το περιβάλλον τρόπο. Πήγα στην κουζίνα του σχολείου μου και είπα «Δώστε μου τα αποφάγια που οι συμμαθητές μου απέρριψαν». Πήγα στον τοπικό φούρναρη και πήρα το μπαγιάτικο ψωμί του. Πήγα στον τοπικό μανάβη, αλλά και σ’ έναν αγρότη που πετούσε τις πατάτες επειδή δεν είχαν το σωστό σχήμα ή μέγεθος για τα σούπερ μάρκετ. Ήταν εκπληκτικό. Τα γουρούνια μου μετέτρεψαν τα αποφάγια σε νόστιμο χοιρινό. Πούλησα αυτό το χοιρινό στους γονείς των συμμαθητών μου και έβγαλα ένα καλό χαρτζιλίκι, συμπλήρωμα στο εφηβικό μου επίδομα.\n«Τροφή»:΅Εδώ θέλω να κάνω μία παρατήρηση, όσον αφορά το μέγεθος της πατάτας που αναφέρεται. Τα μάρκετ, διαμορφώνουν τις απαιτήσεις τους σύμφωνα με αυτές των αγοραστών τους (ποιοι να είναι αυτοί άραγε;). Έτσι η απαίτηση αυτή της «αγοράς» για να έχουμε όμορφες πατάτες, χωρίς ψεγάδια, οδηγούν με μαθηματική ακρίβεια, στην τελική… διαμόρφωση της πατάτας! Και πως θα «συμμορφωθεί» η πατάτα με τις επιταγές της αγοράς; Με ένα υβρίδιο, με μία μετάλλαξη, με μία τροποποίηση, ή ό,τι άλλο (ανθυγιεινό συνήθως), το οποίο όμως εντέλει καταλήγει σε εμάς τους ίδιους, που εμμέσως, πλην σαφώς το ζητήσαμε. Το ίδιο συμβαίνει και με λοιπά προϊόντα της Φύσης και ειδικά με τις ντομάτες, που μοιάζουν με δίδυμες πια, από την ομοιομορφία, αλλά από γεύση και διατροφική αξία μηδέν!! Οπότε, αντί να παραπονίομαστε για τους «κακούς» που κάνουν πειράματα με τα τρόφιμα και προκύπτουν ανθυγιεινά προϊόντα, χρήσιμο θα είναι να το σκεφτόμαστε τα παραπάνω κάθε φορά που ζητάμε παράλογα πράγματα. Και ΝΑΙ, είναι παράλογα, γιατί από την φύση τους ΔΕΝ είναι ομοιόμορφα ή χωρίς χτυπήματα και στίγματα! Και ΝΑΙ, αυτό ονομάζεται αγοραστική ΣΥΝΕΊΔΗΣΗ!\nΠαρατήρησα όμως ότι αρκετό από το φαγητό που έδινα στα γουρούνια μου ήταν στην πραγματικότητα κατάλληλο για ανθρώπινη κατανάλωση, ενώ είχα μόλις αγγίξει την επιφάνεια του προβλήματος, γιατί καθώς προχωρούσε η αλυσίδα εφοδιασμού τροφίμων, σε σούπερ μάρκετ, μανάβικα, αρτοποιεία, στα σπίτια μας, στα εργοστάσια και στα αγροκτήματα, η σπατάλη ήταν αιμορραγική. Τα σούπερ μάρκετ δεν ήθελαν να μου μιλήσουν καν για την ποσότητα τροφίμων που πετούσαν. Είχα πάει από την πίσω πόρτα. Είχα δει δοχεία γεμάτα φαγητό να σφραγίζονται κι έπειτα να μεταφέρονται και να πετιώνται στους χώρους υγειονομικής ταφής, και σκεφτόμουν πως σίγουρα υπάρχει κάτι πιο λογικό που μπορεί να γίνει με το φαγητό, από το να πετιέται.\nΈνα πρωί, καθώς τάιζα τα γουρούνια μου, παρατήρησα ένα καρβέλι με λιαστή ντομάτα που φαινόταν ιδιαίτερα νόστιμο και εμφανιζόταν κάθε τόσο. Το άρπαξα κάθισα κι έφαγα πρωινό με τα γουρούνια μου. (Γέλια) Αυτή ήταν η πρώτη πράξη αυτού που αργότερα έμαθα ν’ αποκαλώ «κίνημα των τροφορακοσυλλεκτών». Μια επίδειξη της αδικίας της τροφικής σπατάλης, και η παροχή της λύσης στο πρόβλημα της τροφικής σπατάλης που είναι απλώς να καθίσεις και να φας το φαγητό παρά να το πετάξεις. Αυτό έγινε, κατά κάποιον τρόπο, ένας τρόπος αντιμετώπισης, των μεγάλων επιχειρήσεων στην επιχείριση της διατροφικής σπατάλης, και κυρίως ένας τρόπος έκθεσης στο κοινό ότι όταν μιλάμε για τροφή που πετιέται, δεν αναφερόμαστε σε σάπια πράγματα, δεν αναφερόμαστε σε πράγματα απαράδεκτα. Μιλάμε για καλά, φρέσκα τρόφιμα που πετιούνται σε κολοσσιαία κλίμακα.\n«Τροφή»: Συγκρατήστε εδώ πως μία από τις κυριότερες δικαιολογίες/αιτιολογίες και πρόσχημα για την δήθεν αναγκαιότητα των γενετικά τροποποιημένων είναι ότι υπάρχει μεγάλη έλλειψη τροφής και δεν φτάνει για να θρέψει τον πλανήτη.\nΤελικά, ξεκίνησα να γράφω το βιβλίο μου, για να καταδείξω την έκταση αυτού του προβλήματος σε παγκόσμια κλίμακα. Εδώ φαίνεται μια εξάντληση, ανά έθνος, του πιθανού επιπέδου της τροφικής σπατάλης σε κάθε χώρα του κόσμου. Δυστυχώς, δεν υπάρχουν εμπειρικά δεδομένα, καλές, αδιάσειστες στατιστικές, και επομένως για να μπορέσω να αποδείξω τη θεωρία μου, πρώτα έπρεπε να βρω έναν τρόπο αποκάλυψης των ποσοτήτων τροφικής σπατάλης. Πήρα λοιπόν τον διατροφικό εφοδιασμό κάθε χώρας χωριστά και την συνέκρινα με αυτό που ήταν πιθανό να καταναλώνει στην πραγματικότητα. Αυτό βασίζεται σε διατροφικές μελέτες, βασίζεται σε επίπεδα παχυσαρκίας, σε μια ποικιλία παραγόντων που σου παρέχει μια υπόθεση εργασίας σχετικά με τις ποσότητες τροφής που φτάνει να τρώγεται.\nΔείτε και Παχυσαρκία: Τρως για να ζήσεις ή ζεις για να τρως;\nΕκείνη η μαύρη γραμμή στο μέσον αυτού του πίνακα είναι το πιθανό επίπεδο κατανάλωσης με ένα περιθώριο για κάποια επίπεδα αναπόφευκτης σπατάλης. Πάντα θα υπάρχει σπατάλη. Δεν είμαι τόσο εκτός πραγματικότητας που να νομίζω ότι μπορούμε να ζούμε σε ένα κόσμο χωρίς σπατάλη. Αυτή όμως η μαύρη γραμμή δείχνει ποια θα έπρεπε να είναι η προμήθεια τροφής σε μια χώρα αν αφήνουν περιθώριο για μια καλή, σταθερή, ασφαλή, θρεπτική δίαιτα για κάθε άτομο στη χώρα αυτή. Οι βούλες πάνω από τη γραμμή, το καταλαβαίνετε αμέσως, περιλαμβάνονται οι περισσότερες χώρες του κόσμου, αντιπροσωπεύουν μη απαραίτητο πλεόνασμα και είναι πιθανό να αντανακλά επίπεδα σπατάλης σε κάθε χώρα.\nΚαθώς η χώρα πλουτίζει, επενδύει όλο και περισσότερο στην απόκτηση μεγαλύτερου πλεονάσματος στα καταστήματα και τα εστιατόρια της, και όπως βλέπετε, οι περισσότερες Ευρωπαϊκές και Βορειοαμερικανικές χώρες είναι ανάμεσα στο 150 και 200 τα εκατό των διατροφικών αναγκών των πληθυσμών τους. Έτσι λοιπόν μια χώρα σαν την Αμερική έχει διπλάσια τροφή στα ράφια των καταστημάτων και των εστιατορίων της που χρειάζεται στην πραγματικότητα για να θρέψει τον Αμερικάνικο λαό.\nΑυτό όμως που με εντυπωσίασε, όταν επεξεργαζόμουν αυτά τα δεδομένα, και ήταν πολλοί αριθμοί, ήταν ότι μπορούμε να δούμε πως σταθεροποιούνται. Χώρες με ταχείς ρυθμούς χτύπησαν το σημείο 150 και μετά σταθεροποιήθηκαν και δεν ανεβαίνουν άλλο όπως θα περίμενε κανείς. Αποφάσισα λοιπόν να αποκαλύψω λίγο παραπάνω αυτά τα δεδομένα για να δω αν ήταν σωστά ή λαθεμένα. Να που κατέληξα:\nΑν συμπεριλάβει κανείς όχι μόνο τα τρόφιμα που φτάνουν στα μαγαζιά και τα εστιατόρια αλλά και αυτά πού δίνουν οι άνθρωποι στα ζώα τους, ο αραβόσιτος, η σόγια, το σιτάρι που οι άνθρωποι θα μπορούσαν να φάνε αλλά επιλέγουν την πάχυνση των ζώων τους, αντί γι΄αυτό για να αυξήσουν την παραγωγή κρέατος και των γαλακτοκομικών προϊόντων αυτό που βλέπουμε είναι ότι οι περισσότερες πλούσιες χώρες έχουν περίπου τριπλάσιες ή τετραπλάσιες ποσότητες τροφής από αυτές που χρειάζεται ο πληθυσμός τους για να τραφεί. Μια χώρα σαν την Αμερική έχει τετραπλάσια ποσότητα τροφής από αυτή που χρειάζεται.\n«Τροφή»: Δεν ξέρω αν είναι τυχαίες οι τροφές που αναφέρει, αλλά παρεμπιπτόντως είναι οι 3 ΠΙΟ μεταλλαγμένες τροφές στον πλανήτη αυτή την στιγμή, κάτι που συνηγορεί με όλα τα σχόλια/επισημάνσεις που έκανα παραπάνω: Είναι η Σόγια επικίνδυνη;\nκαι Η κοιλίτσα του σιταριού και η δραματική τροποποίηση μιας υγιεινής τροφής\nΌταν οι άνθρωποι αναφέρονται στην ανάγκη αύξησης της παγκόσμιας παραγωγής για τη διατροφή εννέα δισεκατομμυρίων ανθρώπων που αναμένονται στον πλανήτη μέχρι το 2050 αυτά τα γραφικά έρχονται στο μυαλό μου. Είναι γεγονός ότι υπάρχει μια τεράστια απόσταση στις πλούσιες χώρες ανάμεσα σε εμάς και την πείνα. Ποτέ πριν δεν είχαμε τέτοια τεράστια πλεονάσματα. Με κάποια κριτήρια, αυτό αποτελεί επιτυχία του ανθρώπινου πολιτισμού, των αγροτικών πλεονασμάτων που θέσαμε ως στόχο 12.000 χρόνια πριν. Είναι μια επιτυχία.\nΥπήρξε μια επιτυχία. Αυτό όμως που πρέπει να αναγνωρίσουμε τώρα είναι ότι αγγίζουμε τα οικολογικά όρια που μπορεί να αντέξει ο πλανήτης, και όταν αποψιλώσουμε τα δάση, όπως κάνουμε κάθε μέρα, για μεγαλύτερη παραγωγή τροφής, όταν αντλούμε νερό από εξαντλημένα αποθέματα νερού, όταν προκαλούμε εκπομπές ορυκτών καυσίμων στην αναζήτηση περισσότερης τροφής, και όταν πετάμε τόσο μεγάλες ποσότητες τροφής πρέπει να σκεφτούμε από που μπορούμε να αρχίσουμε να κάνουμε οικονομία.\nΧθες πήγα σε ένα από τα τοπικά σουπερμάρκετ που επισκέπτομαι συχνά, για να ελέγξω τι πετάνε. Βρήκα αρκετά πακέτα μπισκότα ανάμεσα σε φρούτα και λαχανικά και άλλα που ήταν εκεί. Σκέφτηκα λοιπόν ότι αυτό θα μπορούσε να λειτουργήσει συμβολικά.\nΘα ήθελα λοιπόν να φανταστείτε ότι αυτά τα εννέα μπισκότα που βρήκα στον κάδο σκουπιδιών αντιπροσωπεύουν την παγκόσμια παροχή τροφής. Σύμφωνοι;\nΑρχίζουμε με το ένατο. Αυτό αντιπροσωπεύει ότι είναι στα χωράφια όλου του κόσμου κάθε χρονιά. Το πρώτο μπισκότο που θα χάσουμε πριν ακόμη φύγουμε από τη φάρμα. Αυτό είναι ένα πρόβλημα που συνδέεται με την ανάπτυξη της γεωργίας, είτε πρόκειται για κάποια έλλειψη στην υποδομή, στην ψύξη στην παστεριοποίηση, την αποθήκευση σπόρων, ακόμη και βασικών, που σημαίνει ότι η τροφή πετιέται προτού καν φύγει από τα χωράφια.\nΤα επόμενα τρία μπισκότα είναι αυτά που αποφασίζουμε να ταΐσουμε τα ζώα, το καλαμπόκι, το σιτάρι και η σόγια. Δυστυχώς τα θηρία μας είναι αναποτελεσματικά ζώα, και μετατρέπουν τα δυο τρίτα αυτών σε κόπρανα και ζέστη, και έτσι χάσαμε αυτά τα δύο, και έχουμε ένα μόνο για το κρέας και τα γαλακτοκομικά. Αυτά τα δύο θα τα πετάξουμε κατευθείαν στον κάδο. Αυτό σκεπτόμαστε οι περισσότεροι από εμάς όταν σκεφτόμαστε για τη διατροφική σπατάλη, αυτό που καταλήγει στον κάδο, αυτό που καταλήγει στον κάδο των σουπερμάρκετ, αυτό που καταλήγει στον κάδο των εστιατορίων.\nΈχουμε χάσει και άλλα δύο, και μείναμε με δύο μόνο μπισκότα για να φάμε. Αυτό δεν είναι μια υπερθετικά αποτελεσματική χρήση των παγκοσμίων πηγών, ιδιαίτερα αν σκεφτεί κανείς τα δισεκατομμύρια των πεινασμένων ανθρώπων που υπάρχουν στον κόσμο.\nΈχοντας παρουσιάσει αυτά τα δεδομένα, χρειάστηκε μετά να καταδείξω που καταλήγουν όλες αυτές οι τροφές. Που καταλήγουν; Είμαστε συνηθισμένοι να τα βλέπουμε στα πιάτα μας, αλλά τι γίνεται με όλα αυτά που χάνονται στο μεσοδιάστημα;\nΤα σουπερμάρκετ είναι ένα εύκολο μέρος για να ξεκινήσει κανείς. Αυτό είναι αποτέλεσμα του χόμπι μου, που είναι η ανεπίσημη επιθεώρηση των κάδων.(Γέλια) Μπορεί να το βρίσκετε περίεργο, αλλά αν μπορούσαμε να βασιστούμε σε οργανισμούς για να μας πουν τι κάνουν στις πίσω πλευρές των καταστημάτων τους, δε θα χρειαζόταν να κρυφοκοιτάζουμε στη πίσω πλευρά, ανοίγοντας κάδους και ρίχνοντας ματιές μέσα.\nΑυτή την εικόνα βλέπουμε πάνω- κάτω σε κάθε δρόμο και γωνιά στη Βρετανία, την Ευρώπη, τη Β.Αμερική. Αντιπροσωπεύει μια κολοσσιαία τροφική σπατάλη, αλλά αυτό που ανακάλυψα καθώς έγραφα το βιβλίο μου ήταν ότι αυτή η προφανής αφθονία σπατάλης ήταν στην πραγματικότητα η κορυφή του παγόβουνου. Όταν ακολουθήσεις την αλυσίδα εφοδιασμού, βρίσκεις που συμβαίνει η πραγματική τροφική σπατάλη σε τεράστια κλίμακα\nΜπορείτε να σηκώσετε τα χέρια αν έχετε ένα καρβέλι τεμαχισμένου ψωμιού στο σπίτι σας; Ποιος ζει σε σπίτι όπου η κόρα- αυτή η φέτα στις δυο άκρες του ψωμιού- ποιος ζει σε σπίτι όπου αυτά τρώγονται; Εντάξει, οι περισσότεροι, όχι όλοι, αλλά οι περισσότεροι, και χαίρομαι που το λέω, αυτό συμβαίνει σε πολλά μέρη του κόσμου, ωστόσο, έχετε δει ένα σουπερμάρκετ ή σαντουιτσάδικο κάπου στον κόσμο που να σερβίρει σάντουιτς με την κόρα; (Γέλια) Εγώ δεν έχω δει. Συνέχισα λοιπόν να σκέφτομαι, που πάνε αυτές οι κόρες; (Γέλια)\nΝα η απάντηση, δυστυχώς: 13.000 φέτες φρέσκου ψωμιού βγαίνουν μόνο από αυτό το εργοστάσιο κάθε μέρα, φρέσκο ψωμί της ημέρας. Την ίδια χρονιά που επισκέφτηκα το εργοστάσιο, πήγα στο Πακιστάν, όπου το 2008 ο κόσμος πεινούσε – συνέπεια της περιορισμένης παροχής τροφίμων παγκοσμίως. Συμβάλλουμε σ΄αυτό τον περιορισμό με το να πετάμε τροφή σε κάδους εδώ στη Βρετανία και σε άλλα μέρη του κόσμου. Αποσπάμε την τροφή από τα ράφια της αγοράς που ο πεινασμένος κόσμος εξαρτάται.\nΈνα βήμα παραπάνω και φτάνουμε στους αγρότες, οι οποίοι πετάνε μέχρι και το ένα τρίτο ή και παραπάνω της σοδειάς τους εξαιτίας των αισθητικών προδιαγραφών. Αυτός ο αγρότης, για παράδειγμα, έχει επενδύσει 16.000 στερλίνες λίρες στην καλλιέργεια του\nσπανακιού, και δε μάζεψε ούτε ένα φύλλο διότι αναπτύχθηκε λίγη πρασινάδα ανάμεσα στα φύλλα του.\nΟι πατάτες που δεν είναι αισθητικά τέλειες, γίνονται γουρουνοτροφή.\nΚαρότα που είναι πολύ μικρά για τις προδιαγραφές των σουπερμάρκετ\nντομάτες στην Τενερίφη,\nπορτοκάλια στη Φλόριντα,\nμπανάνες στον Ισημερινό, τον επισκέφθηκα πέρυσι, όλα απορρίπτονται. Μιλάμε για σπατάλη μιας ημέρας από μια φυτεία μπανάνας στον Ισημερινό. Όλα απορρίπτονται, βρώσιμα εντελώς, διότι δεν έχουν το σωστό σχήμα ή μέγεθος.\nΓια να μην πιάσουμε τις ντομάτες που θέλουμε να τρώμε το καταχείμωνο: Το εμπόριο της ντομάτας στην Ευρώπη. Τι τρώμε;\nΑν έτσι συμπεριφερόμαστε στα φρούτα και τα λαχανικά, γιατί να μη κάνουμε το ίδιο και στα ζώα. Το συκώτι, τα πνευμόνια, τα κεφάλια, οι ουρές, οι νεφροί, οι όρχεις, όλα αυτά που είναι παραδοσιακά, νόστιμα και θρεπτικά τμήματα της γαστρονομίας μας πετιούνται. Η κατανάλωση εντοσθίων έχει μειωθεί στο μισό στη Βρετανία και την Αμερική τα τελευταία τριάντα χρόνια. Με αποτέλεσμα, όλα αυτά να καταλήγουν τροφή για σκύλους στην καλύτερη περίπτωση, ή να αποτεφρώνονται.\nΑυτός ο άνθρωπος, στην Κάσγκαρ, επαρχία Χινιάγκ, στη Δυτική Κίνα, σερβίρει το εθνικό του πιάτο. Ονομάζεται τα όργανα του πρόβατου. Είναι νόστιμο, είναι θρεπτικό, και όπως έμαθα όταν επισκέφθηκα την Κάσγκαρ, συμβολίζει το ταμπού τους απέναντι στην τροφική σπατάλη. Καθόμουν σε ένα καφέ στην άκρη του δρόμου. Ένας σεφ ήρθε να μου μιλήσει, τελείωσα το μπολ μου, και στη μέση της συζήτησης σταμάτησε να μιλά και κοιτούσε συνοφρυωμένος το μπολ μου. Σκέφτηκα, «Θεέ μου, ποιο ταμπού δεν τήρησα Με ποιο τρόπο πρόσβαλα τον οικοδεσπότη μου;» Έδειξε τα τρία σπυριά ρύζι στο μπολ μου και είπε: «Καθάρισε το». (Γέλια) Σκέφτηκα, «Θεέ μου, γυρίζω όλο τον κόσμο λέγοντας στους ανθρώπους να μη σπαταλούν τροφή. Αυτός ο τύπος με ξεφτιλίζει μέσα στο ίδιο μου το παιχνίδι.»\nΑλλά μου έδωσε πίστη. Πίστη ότι εμείς οι άνθρωποι, έχουμε, με το παραπάνω, τη δύναμη να σταματήσουμε αυτή την τραγική σπατάλη των πηγών αν θεωρήσουμε κοινωνικά απαράδεκτο να σπαταλάμε τροφή σε κολοσσιαία κλίμακα, αν ενοχλήσουμε για αυτό, ενημερώσουμε οργανισμούς να πούμε σε κυβερνήσεις ότι θέλουμε να μπει τέλος στη διατροφική σπατάλη, έχουμε αναμφίβολα τη δύναμη να αλλάξουμε το πράγμα.\nΤα ψάρια, 40 με 60 τοις εκατό των Ευρωπαϊκών ψαριών, ρίχνονται στη θάλασσα, δε φτάνουν καν στη στεριά. Στα σπίτια μας, έχουμε χάσει την επαφή με την τροφή. Αυτό είναι ένα πείραμα που έκανα με τρία μαρούλια. Ποιος φυλάει μαρούλια στο ψυγείο του; Ο περισσότερος κόσμος. Αυτό στα αριστερά ήταν φυλαγμένο σε ένα ψυγείο για 10 ημέρες. Το άλλο στη μέση, στο τραπέζι της κουζίνας μου. Δεν έχουν μεγάλη διαφορά Το άλλο στα δεξιά το χειρίστηκα όπως τα κομμένα λουλούδια. Είναι ζωντανός οργανισμός, έκοψα φέτες, και το έβαλα σε βάζο με νερό, κράτησε άλλες δυο εβδομάδες.\n«Τροφή»: Πετάγεται όλη αυτή η ποσότητα ψαριών και καταλήγουμε στην «αναγκαιότητα» της καλλιέργειας τους, με τραγικές όμως επιπτώσεις στην υγιεία μας: 9 λόγοι για να απορρίψετε τα ψάρια των ιχθυοτροφείων\nΌπως είπα και στην αρχή, κάποιες τροφές είναι αναπόφευκτο να τις πετάξουμε, το ερώτημα είναι ποιο είναι το καλύτερο που μπορούμε να κάνουμε; Έδωσα απάντηση σ΄αυτό το ερώτημα όταν ήμουν 15. Στην πραγματικότητα, οι άνθρωποι έδωσαν απάντηση πριν από 6.000 χρόνια: Κάναμε τα γουρούνια οικόσιτα για να μετατρέψουμε τα περισσεύματα τροφής σε τροφή ξανά. Ωστόσο στην Ευρώπη αυτή η πρακτική έγινε παράνομη από το 2001 εξαιτίας του ξεσπάσματος του αφθώδη πυρετού. Είναι αντιεπιστημονικό. Είναι περιττό. Αν μαγειρεύαμε τροφή για τα γουρούνια με τον ίδιο τρόπο που μαγειρεύουμε για τους ανθρώπους, είναι ασφαλές.\nΕπίσης, είναι και μια τεράστια οικονομία πόρων. Προς το παρόν, η Ευρώπη εξαρτάται από τις εισαγωγές εκατομμυρίων τόνων σόγιας από τη Νότια Αμερική, όπου η παραγωγή της συμβάλλει στην αναθέρμανση του πλανήτη, στην αποψίλωση των δασών, στην απώλεια της βιοποικιλότητας, για τη διατροφή των ζώων εδώ στην Ευρώπη. Την ίδια ώρα πετάμε εκατομμύρια τόνων τροφής με την οποία θα μπορούσαμε και θα έπρεπε να τα ταΐζουμε. Αν το κάναμε αυτό και ταΐζαμε τα γουρούνια, θα γλιτώναμε αυτή την ποσότητα άνθρακα.\nΑν ταΐζαμε την τροφή που πετάμε που είναι ο τρέχον αγαπημένος τρόπος της κυβέρνησης για να ξεφορτώνεται την περιττή τροφή, σε αναερόβια πέψη, η οποία μετατρέπει τα τροφικά απόβλητα σε αέριο για την παραγωγή ηλεκτρισμού, γλιτώνουμε ένα ασήμαντο ποσό 448 κιλών διοξειδίου του άνθρακα ανά τόνο πεταμένης τροφής. Είναι πολύ καλύτερα να ταΐζουμε με αυτό τα γουρούνια. Αυτό το γνωρίζαμε στη διάρκεια του πολέμου. (Γέλια)\nΚάτι θετικό: έδωσε το εναρκτήριο λάκτισμα παγκοσμίως, για την αντιμετώπιση της διατροφικής σπατάλης. Οργάνωσα την προσφορά γευμάτων σε 5.000 άτομα το 2009. Ταΐστηκαν 5.000 άνθρωποι με φαγητό που θα πετιόταν κάτω από άλλες συνθήκες. Από τότε, ξανάγινε στο Λονδίνο, οργανώνεται διεθνώς και σε όλη τη χώρα.\nΕίναι ένας τρόπος συνεργασίας οργανισμών για να γιορτάσουμε την τροφή, να πούμε ότι το καλύτερο που έχει να κάνει κανείς με την τροφή είναι να τη φάει και να την απολαύσει και να πάψει να την πετά. Για χάρη του πλανήτη που ζούμε, για χάρη των παιδιών μας για χάρη όλων των άλλων οργανισμών με τους οποίους μοιραζόμαστε τον πλανήτη, είμαστε γήινα ζώα και εξαρτόμαστε από τη γη μας για τροφή. Προς το παρόν, καταστρέφουμε τη γη μας για να καλλιεργούμε τροφή που κανείς δε τρώει.\nΣταματήστε να σπαταλάτε τρόφιμα.\nΕυχαριστώ πολύ.(Χειροκρότημα) (Χειροκρότημα).\n«Τροφή»: Όλη αυτή η. ασυνείδητη επιτρέψτε μου, συμπεριφορά μας έχει και πάλι τις επιπτώσεις της σε εμάς: Ο πραγματικός λόγος που οι τροφές δεν είναι πια οι ίδιες\nΠως ο Σύγχρονος Άνθρωπος Λιμοκτονεί Τρώγοντας Περισσότερο.\nαπό Η τροφή μας το φάρμακό μας · Published 21 Αυγούστου 2015\nΑγκαλιά η θεραπευτική: Βάλσαμο για ψυχή, καρδιά και σώμα\nαπό Η τροφή μας το φάρμακό μας · Published 28 Αυγούστου 2016 · Last modified 4 Οκτωβρίου 2017\nαπό Η τροφή μας το φάρμακό μας · Published 8 Μαρτίου 2014 · Last modified 9 Σεπτεμβρίου 2015\nΕπόμενο άρθρο Μήπως κάτι δεν πάει καλά με τις ορμόνες σας;\nΠροηγούμενο άρθρο Γλυκάνισο – Pimpinella anisum: Άρωµα υγείας\nΣταμάτα! Ψάχνεις απεγνωσμένα αλλού, αυτό που είναι κρυμμένο μέσα σου\nΚακή κυκλοφορία αίματος: Ποιες ασθένειες προκαλεί και πως αντιμετωπίζεται


Γαλανόλευκη 1200 τετραγωνικών στους Λιγκιάδες! - Parga Patatoukos\nHome > news > Γαλανόλευκη 1200 τετραγωνικών στους Λιγκιάδες!\nΓαλανόλευκη 1200 τετραγωνικών στους Λιγκιάδες!\nΠΑΤΑΤΟΥΚΟΣ ΠΑΡΓΑ Τετάρτη, Μαρτίου 24, 2021 Ιωάννινα, news\nΜία από τις μεγαλύτερες γαλανόλευκες «κυματίζει» στους Λιγκιάδες και είναι ορατή από ολόκληρο το λεκανοπέδιο Ιωαννίνων.\nΗ ελληνική σημαία καλύπτει πάνω από 1200 τετραγωνικά μέτρα, ανήκει στο Δήμο Πωγωνίου, μεταφέρθηκε και τοποθετήθηκε στην πλαγιά του Μιτσικελίου ώστε να τιμηθεί η Εθνική Επέτειος της 25ης Μαρτίου και η συμπλήρωση των 200 χρόνων από την έναρξη της Ελληνικής Επανάστασης.\nΗ τοποθέτηση έγινε αργά το μεσημέρι της Τρίτης κάτω από δύσκολες καιρικές συνθήκες. Την Τετάρτη, όπως ανέφερε στο Epiruspost ο Αντιπεριφερειάρχης Οδυσσέας Πότσης που συνέβαλε στην επιχείρηση θα γίνει προσπάθεια ώστε η σημαία να φωτιστεί.\nΣύμφωνα με τον κ. Πότση η σημαία θα παραμείνει στην συγκεκριμένη θέση μέχρι και στις 26 Μαρτίου οπότε την μέρα αυτή θα διπλωθεί και πάλι και θα επιστρέψει στο Δήμο Πωγωνίου.\nΑξίζει να σημειωθεί ότι για την μεταφορά και την τοποθέτηση δούλεψαν πολλοί εθελοντές καθώς μόνο το βάρος της σημαίας αγγίζει τα 250 κιλά!\nΓαλανόλευκη 1200 τετραγωνικών στους Λιγκιάδες! Reviewed by ΠΑΤΑΤΟΥΚΟΣ ΠΑΡΓΑ on Τετάρτη, Μαρτίου 24, 2021 Rating: 5 Μία από τις μεγαλύτερες γαλανόλευκες «κυματίζει» στους Λιγκιάδες και είναι ορατή από ολόκληρο το λεκανοπέδιο Ιωαννίνων. Η ελληνική σημαία κ...


ΓΙΑΤΙ ΤΕΛΕΥΤΑΙΑ ΟΙ ΤΟΥΡΚΟΙ ΑΣΧΟΛΟΥΝΤΑΙ ΜΕ… ΤΟ ΑΓΙΟ ΟΡΟΣ! – Νίκος Χειλαδάκης\nΠρόσφατα είχαμε ένα εκτενές ρεπορτάζ της μεγάλης τουρκικής εφημερίδας Hürriyet για το Άγιο Όρος και για τια μοναστήρια του με χαρακτηριστικές ειδήσεις και φωτογραφίες.\nΤώρα έρχεται μια άλλη τουρκική εφημερίδα, η Sözcü, η οποία παρουσίασε ένα επίσης εκτενές ρεπορτάζ για το Άγιο Όρος με την σημείωση ότι εδώ και πολλούς αιώνες είναι άβατο για τις γυναίκες, μάλιστα παρουσιάζονται οι 20 μονές και δίνονται πολλές λεπτομέρειες για την ζωή και την ασκητική των μοναχών, ενώ υπογραμμίζεται ότι δεν υπάρχει παρόμοιο μέρος σε όλο τον κόσμο.\nΑυτά από τους…Τούρκους και μάλιστα την περίοδο της μουσουλμανικής θρησκευτικής του εορτής το Μπαιράμ.\nΕπόμενο Άρθρο «ΕΚΛΙΠΑΡΟΥΝ» ΓΙΑ ΣΥΝΑΝΤΗΣΗ ΤΡΑΜΠ – ΕΡΝΤΟΓΑΝ\nΠροηγούμενο Άρθρο ΚΑΙ ΣΧΟΛΗ …ΣΤΟΜΑΤΙΚΟΥ ΕΡΩΤΑ!!! (βίντεο-προσοχή το άσεμνο)


ΕΛΛΗΝΩΝ ΠΑΛΙΓΓΕΝΕΣΙΑ: «Είμαστε πολύ κοντά στην οριοθέτηση της ΑΟΖ με την Ελλάδα» λέει η Αίγυπτος!\n«Είμαστε πολύ κοντά στην οριοθέτηση της ΑΟΖ με την Ελλάδα» λέει η Αίγυπτος!\nΡαγδαίες εξελίξεις θα έχουμε σύντομα στο εγγύτερο ελληνικό γεωστρατηγικό περιβάλλον αφού ο Αιγύπτιος υπουργός Πετρελαίου και Ορυκτών Πόρων Τάρεκ Ελ Μόλα, προχώρησε σε μια βαρυσήμαντη δήλωση ότι η Αίγυπτος θα έχει σύντομα την τελική οριοθέτηση των θαλάσσιων συνόρων με την Ελλάδα και την Κύπρο!\nΤο Ισραήλ θέλει άμεση οριοθέτηση της ελληνικής ΑΟΖ για να ξεκινήσει η κατασκευή του East Med.\nΣήμερα, το ισραηλινό ΥΠΕΞ υπουργείο ανέβασε τους τόνους και καταφέρθηκε κατά της τουρκικής κυβέρνησης.\n«Οι ημέρες της οθωμανικής αυτοκρατορίας πέρασαν. Είναι γελοίο να ακούμε την τουρκική κυβέρνηση που εισέβαλε στη βόρεια Κύπρο, καταστέλλει με τη βία την κουρδική μειονότητα και φυλακίζει τους δημοσιογράφους, να παραδίδει μαθήματα ηθικής στο Ισραήλ, τη μόνη πραγματική δημοκρατία στην περιοχή» επεσήμανε το υπουργείο σε μια ανακοίνωσή του.\nΟυδέποτε στο παρελθόν το Ισραήλ είχε μιλήσει για τουρκική εισβολή. Σημειώνεται ότι προ ενός μηνός το Ισραήλ διεξήγαγε μεγάλες ασκήσει με την κυπριακή Εθνοφρουρά στο όρος Τρόοδος με αντικείμενο την ανακατάληψη χωριού που έχει υποστεί εισβολή από τον κατοχικό Στρατό.\nΌσο για τις ΗΠΑ, Γαλλία και Γερμανία δεν έχουν σε ιδιαίτερη υπόληψη την Τουρκία τελευταία. Οι δε ΗΠΑ επιχειρούν να δημιουργήσουν ένα «Κουρδιστάν» στο κουρδόφωνο υπογάστριο της Τουρκίας με ότι αυτό συνεπάγεται για την εδαφική της ακεραιότητα.\nΕτικέτες ΔΙΕΘΝΗΣ ΕΠΙΚΑΙΡΟΤΗΤΑ, ΠΟΛΙΤΙΚΗ


Γυροβολιές στη Σαρδηνία 2016 - facebike.gr\nΔημοσίευση από IoannisPanagiotidis » 17 Απρ 2016, 01:04\nΓεια χαρα και παλι παιδες ... εφτασε ο καιρος ... ενας μηνας εμεινε σχεδον ακομα να εξαργυρωσουμε την υπομονη και τα σχεδια ολου του χρονου με το παρεακι! Φετος ,παντα πρωτα Θεου και καιρου επιτρέποντος, θα αφησουμε το γνωστο θεμα μας με τις Αλπικα τοπία και τις γλυκες στροφουλες στις μισοχιονισμενες βουνοκορφες ...και για πρωτη φορα θα κατεβουμε σε ενα χαρακτηριστικο μεσογειακο τοπιο! Ο λογος γινεται για την Σαρδηνια ... ενα αρκετο μεγαλο νησι της μεσογειου που ανηκει στην Ιταλια! Ακουγετε οτι ειναι η Μεκκα του μοτοσυκλετισμου απο πλευρας ποιοτητας και σχεδιασης του οδικου δικτύου και συνεχιζοντας οι καλες γλωσσες λενε οτι ειναι το καταλληλότερο μερος με τη πιο απολυτη προσφυση και χαραξη για να ρολαρεις με την μοτοσυκλετα σου! χμμ ...τα πολλα λογια ειναι φτωχια και μονο ο χρονος θα δειξει κατα ποσο στεκουν αυτοι οι ισχυρισμοί!\nΤο προγραμμα εχει ως εξης! Η καταβαση μας θα ξεκινησει νωρις το πρωι της Παρασκευης στις 20 Μαιου με αυτοκινητο και 4 μηχανες στο Τρειλερ . Κλασικά με εναλλαγές στο τιμονι την ιδια μερα το απογευμα μετα απο 1100 χιλιομετρα και περιπου 12 ωρες θα κατεβασουμε τις μηχανες και θα φορτωθούν στο φερι που ηδη εχει κανονιστει απο Γένοβα. Μετα λοιπον απο μια ολονυχτια πορεια , νωρις το πρωι θα βγουμε Σαρδηνια απο οπου και τη πρωτη κιολας μερα θα ξεκινησει η πρωτη μας γυροβολια. Καταληξη το απογευμα θα ειναι σε ενα μικρο ξενοδοχειο το Cala Luna στο χωριο Cala Gonone. Ενα χωριο καπου στη μεση και ανατολικα του νησιου παλι στρατηγικα επιλεγμενο για να βολευει, καθοτι θα ειναι το μερος που θα διανυχτερευουμε τις επομενες μερες και οπου θα καταληγουν και οι 9 διαδρομες που εχουμε σχεδιασει! Οι γυρω κορυφες στο νησι δεν εχουν κανα τρομερο υψος αλλα τον Μαιο οι προβλεψεις υποσχονται λιγη κινηση στους επαρχιακους και θερμοκρασια που ευνοεί μοτοσυκλετισμο!\nΕυχομαι ολα να πανε καλα να γεμισουμε τις μπαταριες και αργα το βραδυ την Κυριακη στις 29 του Μαη να μαζευτουμε στα σπιτια μας γιατι απ τις πρωτες πρωινες ...προσγείωση στη πραγματικοτητα ...θα ξαναξεκινησει και παλι το κουπι!\nΑυτα προς το παρων. Οποιος φιλος εχει περασει απ τα περιξ και εχει κατι να προτείνει , ευχαριστως να δωσει τα φωτα του ! Απο μενα ...υποσχεση οταν γυρισω να φερω μαζι μου και να παραθεσω εντιμα και χωρις πολλες υπερβολες τις εντυπωσεις μου και φυσικα οτι μπορεσω να παρα ψηφικα μαζι μου σε φωτογραφικο υλικο !\nτο roadbook των διαδρομων προς μελετη και ισως μελλοντικη χρηση θα το παραθεσω πολυ συντομα!\nΟι συνολικες 9 διαδρομες που εχουν σχεδιαστει ειναι οι παρακατω !\n.... παντα ορθιοι συντροχοι !\nΔημοσίευση από Yannis990 » 17 Απρ 2016, 01:43\nΚαλά να περάσετε και καλές διαδρομές να έχετε.\nΑν υπάρχει χρόνος αξίζει μια βόλτα προς Portofino, ειναι κοντά στη Genova\nέχει σχετικά καλή διαδρομή με αρκετή καλή άσφαλτο και κάτι φανταστικά κολπάκια οικισμούς.\nΔεν είναι για γρήγορη στριφτερή οδήγηση,αλλα αξίζει το τοπίο και τα χωριουδάκια.\nΔημοσίευση από ALX » 17 Απρ 2016, 12:00\nΤώρα είναι που με τελείωσες εντελώς!\nΜπορεί οι Άλπεις να είναι φετίχ για πολλούς μοτοσυκλετιστές, αλλά η Σαρδηνία για μένα ήταν και θα παραμείνει ένα μεγάλο όνειρο στο πίσω μέρος του μυαλού μου.\nΕύχομαι καλά να περάσετε και να μας βάλεις πολλές φωτογραφίες!\nΔημοσίευση από ibar132 » 17 Απρ 2016, 15:40\nπαλι χαλια θα περασετε...\nχαρας το κουραγιο σας...\nμπραβο παιδες να πατε κ να γυρισετε καλα γεματοι εικονες!\nΔημοσίευση από IoannisPanagiotidis » 17 Απρ 2016, 22:18\nEδω παιδες παραθετω το Roadbook ( προσωπικες σημειωσεις) του πλοηγου μας για τις 9 γυροβολιες και στο τελος του κειμενου ενα gpx αρχειο για χρηση και επεξεργασια των διαδρομων με εφαρμογες τυπου googleearth, Basecamp κτλ. ή για χρηση κατευθειαν στο Navi\n....εδω το κατεβαζεις....Sardinien2016.gpx\nΔημοσίευση από Yannis990 » 17 Απρ 2016, 22:35\nΔημοσίευση από aldel » 18 Απρ 2016, 12:24\nΜπράβο ρε αγόραρε, όλα στο πιάτο μας τα δίνεις, τι άλλο να ζητήσουμε; Καλό δρόμο!\nΔημοσίευση από IoannisPanagiotidis » 03 Ιουν 2016, 22:22\nλοιπον παιδες εχουμε γυρισει απ τη Δευτερα και ολα πηγαν κατ ευχην ! Κατεθειαν ομως με τα μουτρα στη δουλια ... επεσε πολυ γκαζμας και εχω πήξει στα 11ωρα !...Δωστε μου λιγο χρόνο να αναπληρωσω δυναμεις να επεξαργαστω τα δεδομενα και θα επιστρεψω με φωτογραφιες και 5 λεξεις για την εμπειρία !\nRio di Cannas\nNostra Signora De Su Monte (Monte Ortobene)\n* ... αν καποιος φιλος εχει σκοπο στο πολυ κοντινο μελλον να ρολλαρει στα περιξ της Σαρδηνιας παρακαλω να μου γραψει να το συζητησουμε στα γρηγορα πριν κανω μια γενικη ανάλυση!\nΔημοσίευση από Yannis990 » 03 Ιουν 2016, 23:11\nΠρέπει να το ευχαριστηθήκατε.\nΠεριμένουμε φωτο .\nΔημοσίευση από Doulke » 04 Ιουν 2016, 00:18\nΔημοσίευση από FZMAN » 04 Ιουν 2016, 20:22\nΜπράβο Γιάννη, περιμένουμε τα νέα.\nΔημοσίευση από naftilos » 04 Ιουν 2016, 23:09\nαρχοντας ο Γιαννακης\nΚαι πούσαι Γιαννάκη, μην το κάνεις σαν πέρυσι και κρύψεις τα μισά βίντεο στο συρτάρι.\nΌλα τα θέλουμε όλα\nΔημοσίευση από IoannisPanagiotidis » 14 Ιουν 2016, 10:59\nλοιπον αδελφια !.... Σαρδηνια ! Με λιγα λογια τελικα πολυ καλος μοτοσυκλετιστικος προορισμος !(...και αυτο γιατι δεν θελω να ακουγομαι απολυτος)\n... 8 γυροβολιες ,3000 χιλιομετρα στο νησι! Ποιο νησι δηλαδη γιατι τελικα ειναι τεραστιο . Οποιος θελει πραγματικα να το γυρισει για καλα, θελει μηνα μην γελιόμαστε! 3 φορες σαν τη Κρητη το κοβω σε εκταση . Συνδυάζει σχεδον τα παντα ... κοσμοπολιτικα παραθαλασσια χωριουδακια με χρυσες αμμουδερες ακτες ... και αντίστοιχα αλλα ορεινα σκαρφαλωμενα σε πλαγιες βουνων ...σχεδον θαμενα μεσα στο πρασινο και ντυμενα στα μεσογιακα χρωματα με αποχρωσεις του καφε, κεραμιδή και του κιτρινου . Πολλα πευκα διασπαρτα στους παραθαλασσιους δρομους θυμιζοντας σε μας τους βοριους Χαλκιδικη ή μαλλον πως θα ητανε αν δεν την καιγαμε καθε χρόνο.Και ολα αυτα φωτισμενα απο ενα τεραστιο ηλιο καθε μερα και ενα θαλασσινο αερακι που κραταει τις θερμοκρασιες στο απολαυστικο νουμερο για μοτοσυκλετισμο των 20 με 25 βαθμους ολη την ημερα!\nΓενικως 2 κουβεντες.... καθαρα προσωπικη μου γνωμη ετσι οπως το εισεπραξα αυτες τις ημερες που το γυριζαμε.... το νησι δεν το εχει χτυπησει γερα ο τουρισμος παρολο την ομορφια του και γενικως, ισως και λογο του οτι πηγαμε τελη Μαιου δεν υπαρχει αυτος ο συνωστισμός και ο ψυχρος επαγγελματισμος που εχω συνηθησει να εισπρατω απ τους ανθρωπους ιθαγενεις σε αναλογες καταστασεις. Οι κατοικοι , οι περισσοτεροι πρωην ψαραδες με σχετικα χαμηλό προφιλ και με χαρακτηριστικα που θα ταίριαζε εμφανισιακα περισσοτερο σε βορειοαφρικανους παρα Ιταλους. Φαγητο ποιοτικο οπως θα περιμενε καποιος απο μεσογειακο λαο , οπου φυσικα κυριαρχει το ψαρι στη κουζινα τους και το σχετικα για τα γουστα μου "δυνατα" κρασια . Αν και στο βορειοανατολικο μερος του νησιου στις ακτες τις Costa Smeralda o πλουτος ξεχειλίζει επιδεικτικά, στο υπολοιπο νησι η "μπαλα" παιζεται χαμηλα με οικογενειες που ξεχειμωνιαζουν απλοϊκά και ζουνε παλευοντας τους καλοκαιρινους μηνες! Το νησι παραγει τα παντα και η εμμονη των κατοικων να ζητουν την ανεξαρτησιας του νησιου το καταλαβαινεις σε καθε συζητηση που θα ανοιξεις μαζι τους! Απιστευτες εκτασεις ανεκμεταλευτων ακτων . Αγριες με γαλαζια νερα και αναμεσα σε αποτομα βραχια μικρες κρυφες αμμουδιες, να φτανει να χει ο καθενας την δικη του!\nΕπι της ουσιας τωρα θα μπορουσα να γραψω σεντονι ....αλλα οντως νηφάλιος πλεον και χωρις τον αυθόρμητο ενθουσιασμο που νιωθω τις πρωτες εβδομαδες που γυριζω απο μια γυροβολια ... ενω το νησι το χαρακτηριζω με μια λεξη πανεμορφο ...δεν μπορω να πω οτι μπορει και να 'τρελανει' εναν κάτοικο που εχει μεγαλωσει γεωγραφικα στη μεσογειο ποσο μαλλον εναν Ελληνα . Μια Xαλκιδικη λιγο πιο πρωτόγονη αλλα αντι για 3 καμια 30ρια πόδια σε εκταση ..χεχε! ...μεχρι εκει!\nΓια να πω ομως και την αλήθεια δεν αφησαμε τα ομορφα "ματια" των Αλπικων τοπιων φετος για να πλατσουρισουμε στη θαλασσα αλλα ...μας τραβηκαν απ τη μύτη οι φημες για το οδικό δίκτυο και το στροφηλικι που μας υποσχέθηκαν οι μοτοσυκλετιστικοι οδηγοι/χαρτες/μοτο περιοδικα και τα σχετικα που αναφεροντε κατα καιρούς για το νησι .........\n...και οι φημες ηταν αληθινές.\nΒασικα ...σε ολο το νησι η ασφαλτος ειναι καλη και μπορεις να απολαύσεις με τη μοτοσυκλέτα σου καθε δρόμο που συνδέει τα διάσπαρτα μικρα χωριουδακια , αλλα ...αλλα ....αυτο που συμβαινει στο κεντρικο/ανατολικο ορεινο τριγωνο απλα δεν υπαρχει . Ειναι ενα τεραστιο λουνα-παρκ που μπορει να σε φτασει να μαζευεις 300 + χιλιομετρα ασταμάτητο στροφηλικι την ημερα , σε δρομους με ποιοτικότατο οδόστρωμα και στροφες με κοντρα κλήσεις σαν να σαι σε πιστα ! Εν το μεταξυ στο συγκεκριμενο τριγωνο που περιγραφω δεν μπορεις να παρεις δρομο που να σε χαλασει ...σε καθε σταυροδρόμι οποια κατεύθυνση να παρεις οι στροφες και τα "φιδακια" δεν τελειωνουν ! Παιδες φρεσκο λαστιχο ! Οποιος παει με μισοφαγωμενο ελάστικο θα μεινει σε 3 μερες με τις ζαντες! και δεν ειναι ουτε ο ενθουσιασμος μου ουτε το οτι δεν ξερω τι γραφω ! Ενας καλος καγκουρας μπορει να διανυχτερευει καπου στο Tortoli ή στο Arbatax και να κανει τη διαδρομη... Gala Gonone - SS125 - Baunei - Punda Pedra Longa - Tortoli - SS198 - Lanusei - Gairo - SS198 - Ussassai - Seui - Aritzo - Tonara - Fonni - Orgosolo - Oliena - Dorgali - Gala Gonone ..... και την αλλη μερα να την κανει παλι αναποδα ή με αλλη σειρα !... ψαχνοντας ενα ίσιο κομματι να ξεμουδιασει το δεξι καρπο του . Υπαρχουν πολλες διαδρομες που μπορεις να συνδυάσεις , εχω φωτογραφησει μεσα στο μυαλο μου περνώντας τες και μπορω να σκιαγραφήσω με λεπτομερια σε οποιοδηποτε φιλο βρεθει στα περιξ και εχει "φαγούρα" στο δεξι. Οι καγκουροι της παρεας λοιπον ξεχαστε το αρχικο Roadbook και "επενδυστε" στα κεντρικο/ανατολικα ορεινα! Παντα ολα συνδιασμενα με την ελαχιστη κινηση που μπορει να σου δωσει ομως η εποχη που θα επισκευτεις το νησι γιατι αυτο το πανηγύρι που περιγραφω ...σιγουρα μετατρεπετε σε κολαση οταν εχεις μπροστα σου δεκαδες αυτοκινητα και προσπαθεις να προσπερασεις σε δρομους τοσο φιδισιους. Αρα κραταμε τον Μαιο ή τον Σεπτεμβριο ...προσωπικη μου γνωμη!\nΕμεις στη προσπαθεια μας να δουμε οσο μπορουμε πρισσοτερα απ το νησι βολταραμε και σε αλλες περιοχες μαζευοντας και χιλιομετρα λιγοτερο στριφτερα αλλα αξιζει να δεις και να ζησεις το νησι σε ολες του τις μορφες!\nΦυσικα και θα μπορουσα να συνεχισω τις περιγραφες αλλα θεωρω καλυτερη αφηγηση αυτη με τις φωτογραφιες...θα μοιραστω μερικες λοιπον μαζι σας απ αυτο που ζησαμε με τους φιλους και θα ειμαι εκει να βγαλω τους χαρτες και να το συζητησουμε με οποιον φιλο σκοπευει να βρεθει στη περιοχη ! Τα υπολοιπα τα συζηταμε!\nΔημοσίευση από IoannisPanagiotidis » 14 Ιουν 2016, 11:00\nΔημοσίευση από IoannisPanagiotidis » 14 Ιουν 2016, 11:02\nΔημοσίευση από IoannisPanagiotidis » 14 Ιουν 2016, 11:03\nΔημοσίευση από IoannisPanagiotidis » 14 Ιουν 2016, 11:04\nΔημοσίευση από IoannisPanagiotidis » 14 Ιουν 2016, 11:10\nΔημοσίευση από IoannisPanagiotidis » 14 Ιουν 2016, 11:11


Βιταμίνη D3 - Κακοσμία στόματος: Ευεργετική δράση της βιταμίνης D3 και του διαλύματος αλόης και εκχυλίσματος νεραντζιού (Evosmin)\nΔρ Γκέλης Ν. Δημήτριος, Ιατρός, Ωτορινολαρυγγολόγος Οδοντίατρος, Διδάκτωρ της Ιατρικής Σχολής του Πανεπιστημίου Αθηνών με ιδιαίτερο ενδιαφέρον στη συμπληρωματική Ιατρική, Ιατρική Διατροφολογία, ΩΡΛ Αλλεργία, Διαταραχές ακοής και Ισορροπίας, βιταμίνη D\nΜε ιδιαίτερο ενδιαφέρον στην Οδοντιατρική εμφυτευματολογία, αισθητική Οδοντιατρική, Προληπτική Οδοντιατρική, Οδοντική Προσθετική, Οδοντιατρική Φαρμακολογία\nΣιμιτζοπούλου 14 Άργος, Τ.Κ. 21200\nΜε ιδιαίτερο ενδιαφερον την Οδοντική Χειρουργική, Οδοντική Προσθετική , Προληπτική Οδοντιατρική, Οδοντιατρική Φαρμακολογία, Συμπληρωματική Οδοντιατρική\nΙσχαιμικά Εγκεφαλικά επεισόδια: Η περιοδοντίτιδα αποτελεί παράγοντα κινδύνου πρόκλησης ισχαιμικών εγκεφαλικών επεισοδίων .\nΔιαβήτης και νόσος του Alzheimer: Ο διαβήτης είναι συστηματική νόσος που επηρεάζει το μεταβολισμό της γλυκόζης και έχει σχετιστεί με την ανάπτυξη περιοδοντικής νόσου [11,12]..\nΤα παθογόνα βακτηρίδια και τα προϊόντα τους, που προάγουν τη φλεγμονή συμβάλλουν στη δημιουργία συστηματικής φλεγμονής και στην παθογένεση του διαβήτη τύπου 2 και της νόσου του Alzheimer. Ο διαβήτης τύπου 2 μπορεί να θεωρηθεί παράγοντας κινδύνου πρόκλησης περιοδοντίτιδας  .\nΑπό εργαστηριακές έρευνες και μελέτες σε πειραματόζωα έχει αποδειχτεί ότι η βιταμίνη D διαθέτει ανοσοτροποποιητικές ιδιότητες. Από κλινικές μελέτες έχει αποδειχτεί ότι η βιταμίνη D μπορεί να περιορίσει την προδιάθεση για φλεγμονή των ούλων μέσω των αντιφλεγμονωδών ιδιοτήτων της.\nΕπίσης έχει βρεθεί ότι στα άτομα που διαθέτουν υψηλά επίπεδα βιταμίνης D στο σώμα τους έχουν μικρότερη πιθανότητα κατά 20% να αιμορραγούν τα ούλα τους κατά την κλινική εξέταση με την περιοδοντική μύλη .\nΗ περιοδοντική νόσος είναι μια συνηθισμένη χρόνια φλεγμονώδης νόσος και σημαντικός παράγοντας, που συμβάλλει στην απώλεια των δοντιών. Η έλλειψη ή η ανεπάρκεια της βιταμίνης D3 μπορεί να σχετιστεί με την περιοδοντική νόσο ανεξάρτητα από την ελάττωση της οστικής πυκνότητας των οστών των γνάθων που μπορεί να έχει προκληθεί εξαιτίας αυτών των κατστάσεων .\nΠαθογένεση της περιοδοντίτιδας και η σχέση της με τη βιταμίνη D3\nΗ παθογένεση της περιοδοντίτιδας δημιουργείται με μια πολύπλοκη διαδικασία αλληλεπίδρασης γενετικών και περιβαλλοντικών παραγόντων . Μεταξύ των περιβαλλοντικών παραγόντων ενοχοποιείται και η έλλειψη ή ανεπάρκεια της βιταμίνης D3.\nΣτην ίδια μελέτη βρέθηκαν νέες ενδείξεις για τη βιολογική αλληλεπίδραση μεταξύ του VDR (Υποδοχέας Βιταμίνης D3) SNP rs7975232 και του καπνίσματος, που επηρεάζουν την περιοδοντική νόσο .\nH βιταμίνη D3 παράγεται στο δέρμα, όταν αυτό εκτίθεται στην υπεςριώδη ακτινοβολία Β του ηλιόφωτος, τις ώρες του μεσημεριού, για 12-15 λεπτά της ώρας, τους καλοκαιρινούς μήνες. Το μεσημέρι κυριαρχεί η υπεριώδης ακτινοβολία Β. Επειδή ο σύγχρονος εργασιακός πολιτισμός αποτρέπει την έκθεση στον ήλιο, γιαυτό σήμερα βρισκόμαστε ενώπιον μιας πανδημίας έλλειψης ή ανεπάρκειας βιταμίνης D3.\nH βιταμίνη D3 εκτός από την κλασική οστεοπροστατευτική δράση της, επηρεάζει την ομαλή λειτουργία πλείστων ιστών και οργάνων του σώματος, διότι έχει αποδειχτεί ότι στα κύτταρα αυτών των ιστών υπάρχουν υποδοχείς της βιταμίνης D3 .\nΟι συνέπειες της υποβιταμίνωσης D3.\nΌσο πιο χαμηλά είναι τα επίπεδα της βιταμίνης D3 στον οργανισμό, τόσο περισσότερη είναι η συχνότητα αιμορραγίας των ούλων, που αποτελεί μια ταχεία αξιολόγηση της στοματικής υγείας και της φλεγμονής των ούλων.\nΕπίσης τα χαμηλά επίπεδα της βιταμίνης D3 συνδέονται αντίστροφα με τις κλινικές κατηγορίες της χρόνιας περιοδοντικής νόσου, που αξιολογείται ανάλογα με το βάθος που εισάγεται στον περιοδοντικό θύλακο η περιοδοντική μύλη .\nΤα επίπεδα της βιταμίνης D στον οργανισμό υπολογίζονται, μετρώντας τα επίπεδα του κύριου μεταβολίτη της στον ορό της 25-υδροξυβιταμίνης D3 ή 25(OH) D3. Αν τα επίπεδα της 25(OH) D3 είναι μικρότερα των 20ng/ml υπάρχει έλλειψη βιταμίνης D3.\nΗ έλλειψη της βιταμίνης D θεωρείται σήμερα ως μία επιδημία. Έχει υπολογιστεί ότι παγκοσμίως πάσχουν από έλλειψη ή ανεπάρκεια της βιταμίνης D ένα δισεκατομμύριο άνθρωποι.\nΣτα άτομα με κακοσμία του στόματος από περιοδοντίτιδα και ουλίτιδα χορηγούνται συμπληρωματικά από το στόμα 4000 ΙU [Διεθνείς Μονάδες] φυσικής και όχι συνθετικής βιταμίνης D3 που φέρονται μαζί με βιολογικό εξαιρετικό παρθένο ελαιόλαδο [D3-Gkelin drops]. Κάθε σταγόνα του D3-Gkelin περιέχει 1000 ΙU βιταμίνης D3.\nΜε το D3-Gkelin εξασφαλίζεται η απορροφητικότητα της βιταμίνης D3 από το έντερο, διότι αυτή η βιταμίνη είναι λιποδιαλυτή. Η δοσολογία της βιταμίνης D3 μπορεί να τροποποιηθεί, ανάλογα με τα επίπεδα της 25-υδροξυβιταμίνης D3, που πρέπει να μετρώνται στην Αρχή του φθινοπώρου και στο τέλος της άνοιξης\nΣυμπληρωματική αντιμετώπιση της ουλίτιδας, της περιοδοντίτιδας και της κακοσμίας του στόματος με στοματοπλύσεις EVOSMIN\nΗ συμπληρωματική θεραπεία της ουλίτιδας και της περιοδοντίτιδας περιλαμβάνει εκτός από τη χορήγηση της βιταμίνης D3 και στοματοπλύσεις, ανά 6ωρο, με το διάλυμα ΕVOSMIN, που περιέχει ως κύρια συστατικά του αγνή Αλόη και εκχύλισμα νερατζιού.\nΗ αλόη η αγνή δρα σημαντικά στον περιορισμό της οδοντικής πλάκας και της ουλίτιδας, κάνοντας στοματοπλύσεις κάθε 6 ώρες καθημερινά για ένα μήνα.\n.Η Αλόη η αγνή που περιέχει το EVOSMIN μπορεί να καταπολεμήσει συμπληρωματικά την ουλίτιδα και την περιοδοντίτιδα, την αμυγδαλίτιδα, φαρυγγίτιδα και ρινοφαρυγγίτιδα, τις υποτροπές τους, να απολυμάνει τη στοματική κοιλότητα, το φάρυγγα και τις αμυγδαλές, να ανακουφίσει τους ερεθισμούς από τις διαβρώσεις των ούλων και ταυτόχρονα να δράσει και ως λευκαντικός παράγοντας των δοντιών .\nΧρησιμοποιώντας καθημερινά το ΕVOSMIN μετά το βούρτσισμα των δοντιών και τον καθαρισμό των μεσοδοντίων διαστημάτων με οδοντικό νήμα ή βουρτσάκια καθαρισμού των μεσοδοντίων διαστημάτων μπορεί να προλάβει την πρόκληση, να παρεμποδίσει την εξέλιξη και να θεραπεύσει την ουλίτιδα, περιοδοντίτιδα και την εξ αυτών κακοσμία του στόματος.\nTο Evosmin σας αποστέλλεται ταχυδρομικά, σε κάθε πόλη ή περιοχή της Ελλάδος (Ταχυμεταφορές Speedex) στην τιμή των 9,45 Ευρώ περιλαμβανομένου του ΦΠΑ [συν 2,00€ μεταφορικά + 1,86 αντικαταβολή (σύνολο 3,86 Ευρώ)].


Κόβει ‘μαχαίρι’ το instagram πλαστά like, follow και σχόλια!\nSOCIAL Λίλα Κούπριζα 26 Νοεμβρίου 2018\nΗ πλατφόρμα κοινωνικής δικτύωσης ανακοίνωσε ότι θα ξεκινήσει την απαγόρευση των likes και των ακόλουθων “έναντι αμοιβής” τις προσεχείς εβδομάδες, σε μια προσπάθεια να αποκαταστήσει την εμπιστοσύνη μεταξύ των χρηστών και των διαφημιζόμενων της.\n“Πρόσφατα, έχουμε δει τους λογαριασμούς να χρησιμοποιούν εφαρμογές τρίτων μερών για να αυξήσουν τεχνητά το κοινό τους”, σημειώνει η πλατφόρμα σε μια νέα ανακοίνωση που αναρτήθηκε στην ιστοσελίδα της.\n“Οι άνθρωποι έρχονται στο Instagram για να έχουν πραγματικές εμπειρίες, συμπεριλαμβανομένων πραγματικών αλληλεπιδράσεων. Είναι δική μας ευθύνη να διασφαλίσουμε ότι αυτές οι εμπειρίες δεν θα διαταραχθούν από μη νόμιμη δραστηριότητα» τονίζεται.\nTο Instagram θα ξεκινήσει την κατάργηση των πλαστών likes, των παρατηρήσεων και των σχολίων από λογαριασμούς που πιστεύεται ότι χρησιμοποιούν υπηρεσίες τρίτων για να αυξήσουν τη δημοτικότητα και τον αριθμό των ακόλουθων τους. Αν και η ψεύτικη δραστηριότητα έχει βοηθήσει αναμφισβήτητα το Instagram να γίνει μια πολύ κερδοφόρα πλατφόρμα, φαίνεται ότι, τουλάχιστον προς το παρόν, το ηθικό ζήτημα είναι πιο σημαντικό, αναφέρεται στο δημοσίευμα.\nΜε βάση τη νέα πολιτική, οι παλιές αναρτήσεις δεν θα μπουν στο στόχαστρο αναδρομικά. Με την αλλαγή, οι παλιές δημοσιεύσεις θα συνεχίσουν να εμφανίζουν τα “αγορασμένα” likes και σχόλια, αλλά στις νέες θα είναι αναγκαστικά χαμηλότερος ο αριθμός των likes. “Περιττό να ειπωθεί… ότι είναι πολύ ντροπιαστικό”, σχολιάζεται σε δημοσίευμα του περιοδικού Vogue.\nClubhouse: Το νέο social-media!\nPrevious Post: « O pastry chef Δημήτρης Μακρινιώτης και η σχέση του με την αδερφή του Μαζωνάκη!\nNext Post: Ζώδια: Προβλέψεις για σήμερα (27/11) »


Yπηρεσίες αποστολής από τη Νορβηγία στην Ισπανία\nΟι φθηνότερες υπηρεσίες αποστολής από τη Νορβηγία στην Ισπανία\nΕάν μετακομίζετε στην Ισπανία και ψάχνετε μια οικονομική λύση για να στείλετε τα δέματα, τις βαλίτσες ή τις παλέτες σας, η Eurosender μπορεί να σας δώσει πρόσβαση σε ένα ευρύ δίκτυο διεθνών μεταφορικών εταιρειών. Χρησιμοποιώντας την διαδικτυακή πλατφόρμα μας, μπορείτε να δείτε αυτόματα ποια είναι τα έξοδα της αποστολής σας, αλλά και την εκτιμώμενη ώρα διανομής της αποστολής από από τη Νορβηγία στην Ισπανία.\nΣτείλτε ένα δέμα από τη Νορβηγία στην Ισπανία\nΕάν χρειάζεται να στείλετε ένα δέμα από τη Νορβηγία στην Ισπανία, η Eurosender ίσως είναι αυτό που ψάχνετε. Συνεργαζόμαστε με μερικές από τις πιο καταξιωμένες εταιρείες ταχυμεταφορών (courier) σε ολόκληρη την Ευρώπη και έχουμε καταφέρει να διαπραγματευτούμε πολύ καλές τιμές μαζί τους. Έτσι, τόσο οι ιδιώτες πελάτες μας, όσο και οι επιχειρήσεις, μπορούν να επωφεληθούν από τις ίδιες χαμηλές τιμές. Μαζί με τους έμπιστους συνεργάτες μας φροντίζουμε ώστε όλα τα δέματά σας θα φτάσουν με ασφάλεια στον προορισμό τους, ενώ το ηλεκτρονικό μας σύστημα κρατήσεων μπορεί να σας δώσει άμεσες προσφορές για την επιλεγμένη διαδρομή σας. Επίσης, κάθε πελάτης μας απολαμβάνει τις ίδιες χαμηλές τιμές, είτε είναι συστηματικός πελάτης, είτε απευθύνεται σε εμάς για πρώτη φορά. Το μόνο που πρέπει να κάνετε είναι να επισκεφτείτε την ιστοσελίδα μας και να κάνετε μια παραγγελία. Εάν έχετε άλλες απορίες μπορείτε να επικοινωνήσετε με την ομάδα εξυπηρέτησης πελατών μας.\nΣτείλτε μια βαλίτσα από τη Νορβηγία στην Ισπανία\nΓιατί να μην κάνετε το ταξίδι σας πιο διαχειρίσιμο; Στείλτε την βαλίτσα σας από τη Νορβηγία στην Ισπανία αντί να την κουβαλάτε κατά την διάρκεια του ταξιδιού σας και αποφύγετε τις έξτρα χρεώσεις για τις επιπλέον αποσκευές στα ευρωπαϊκά αεροδρόμια. Η αποστολή μιας βαλίτσας από τη Νορβηγία στην Ισπανία χρησιμοποιώντας την πλατφόρμα κρατήσεών μας θα σας βοηθήσει να εξοικονομήσετε χρόνο και χρήμα, ενώ να είστε σίγουροι πως θα βρείτε την καλύτερη λύση για τις ανάγκες σας. Συνεργαζόμαστε με τις καλύτερες εταιρείες logistics της αγοράς, επομένως μην ανησυχείτε για την ασφάλεια των βαλιτσών σας. Μπορείτε να λάβετε μια άμεση προσφορά στην ιστοσελίδα μας, στην οποία συμπεριλαμβάνεται η τιμή για την ασφάλεια. Είτε πρόκειται να παρευρεθείτε σε ένα συνέδριο στο εξωτερικό, είτε σχεδιάζετε κάποιο ταξίδι, μπορείτε να εκμεταλλευτείτε την άνεση που προσφέρουν οι υπηρεσίες μας. Έχετε επίσης την δυνατότητα να ακολουθήσετε την διαδρομή των βαλιτσών σας χάρη στα εργαλεία εντοπισμού. Εάν έχετε απορίες, μπορέιτε να επικοινωνήσετε με την ομάδα εξυπηρέτησης πελατών.\nΣτείλτε μια παλέτα από τη Νορβηγία στην Ισπανία\nΑνεξάρτητα από το αν στέλνετε για πρώτη φορά ή συχνά παλέτες από τη Νορβηγία στην Ισπανία, η Eurosender έχει τις λύσεις που χρειάζεστε. Μπορούμε να σας προσφέρουμε μια αξιόπιστη υπηρεσία αποστολών σε ολόκληρη την Ευρώπη, χρησιμοποιώντας τις διασυνδέσεις μας με αναγνωρισμένες εταιρίες logistics. Προσφέρουμε αποστολές εμπορευμάτων σε χαμηλές τιμές, ενώ η πλατφόρμα μας παρέχει άμεσες προσφορές για τη μεταφορά παλετών στην Ισπανία και σε όλη την Ευρώπη. Το τμήμα εμπορευματικών μεταφορών εργάζεται σκληρά για να σας προσφέρει τις καλύτερες δυνατές τιμές, είτε πρόκειται για έξοδα αποστολής είτε για ασφάλιση. Έχουμε μια ομάδα ειδικών που είναι πάντα κοντά σας για να απαντήσει σε οποιαδήποτε ερώτηση και να σας συμβουλέψει για τον καλύτερο τρόπο προετοιμασίας μια παλέτας για αποστολή.


Η διευθυντική καρέκλα γραφείου Felice steel συνδυάζει μοναδικά την άνεση και το κομψό design. Το ιδιαίτερο χαρακτηριστικό της καρέκλας Felice είναι η αναπαυτικότητα που προσφέρουν τα επιπλέον μαξιλάρια που διαθέτει στην πλάτη και στην έδρα.\nΣτον εξοπλισμό άνεσης της καρέκλας συμβάλουν τα σταθερά μπράτσα και ο μηχανισμός tilt. Με τον μηχανισμό αυτό το κάθισμα και η έδρα κινούνται ταυτόχρονα σε θέση ανάκλισης και δίνουν τη δυνατότητα στο κάθισμα να ταλαντεύεται ανάλογα με τις κινήσεις του σώματος προσφέροντας χαλάρωση στην πολύωρη εργασία.\nΗ καρέκλα είναι επενδυμένη με υψηλής ποιότητας μαλακό τεχνητό δέρμα και διατίθεται σε 4 χρώματα για να ταιριάζει σε κάθε χώρο. Επιπλέον η βάση και τα μπράτσα είναι κατασκευασμένα από χρωμιωμένο ατσάλι συμβάλοντας έτσι στο όμορφο αισθητικό αποτέλεσμα αλλά και στην αντοχή της.\nΤα βασικά χαρακτηριστικά της καρέκλας Felice steel είναι:\n• Ψηλή πλάτη με παχιά μαξιλάρια\n• Επένδυση με τεχνητό δέρμα υψηλής ποιότητας\n• Ρυθμιζόμενο ύψος με αμορτισέρ αερίου\n• Πολύ ανθκετική μεταλλική βάση με τροχούς\nΎψος έδρας 520 - 620\nΎψος (mm) 1160 - 1260


Infokids.com.cy Ανάπλαση της Κύπρου: Αλλαγές σε Λευκωσία και Λεμεσό\nPosted By Σίσσυ Στρέμπα On 3 Ιανουαρίου 2020 @ 13:30 In Νέα | Comments Disabled\nΣε τροχιά αλλαγών βρίσκεται το νησί μας με τα σχέδια για Λευκωσία και Λεμεσό να έχουν ήδη τεθεί επί τάπητος.\nΣυγκεκριμένα, προβλέπεται η δημιουργία ποδηλατοδρόμων και όχι μόνο στη Λευκωσία και νέες υποδομές για τους κατοίκους της Λεμεσού.\nΜε δύο παράλληλους διαγωνισμούς το υπουργείο Μεταφορών, προχωρεί στην υλοποίηση της δημιουργίας ποδηλατοδρόμων που θα συνδέσουν το ένα άκρο της Λευκωσίας – την Έγκωμη και το Πανεπιστήμιο Λευκωσίας, με το άλλο της άκρο, την οδό Αγ. Ιλαρίωνος και το Γραμμικό Πάρκο, στο Καϊμακλί, όπως και στήσιμο ποδηλατικής υποδομής που θα ξεκινά από το Μετόχι του Κύκκου στην Έγκωμη και θα καταλήγει στην Πλατεία Σολωμού.\nΠρόκειται για δύο έργα, που συγχρηματοδοτούνται σε μεγάλο ποσοστό από το Ταμείο Συνοχής των Διαρθρωτικών Ταμείων της Ευρωπαϊκής Ένωσης.\nΓια τις ποδηλατικές υποδομές που θα συνδέσουν το Μετόχι της Έγκωμης με την Πλατεία Σολωμού, που είναι μέρος του σχεδιασμού για ποδηλατική σύνδεση μεταξύ όλων των πανεπιστημιακών εγκαταστάσεων της πρωτεύουσας, έχει ήδη προκηρυχθεί ο διαγωνισμός για την κατασκευή των απαραίτητων υποδομών.\nΣύνδεση Πανεπιστημίων με Κέντρο της Πόλης\nΤο έργο αφορά την κατασκευή ποδηλατικής υποδομής που συνδέει τα Πανεπιστήμια της Λευκωσίας με το Κέντρο της Πόλης. Το έργο στο μεγαλύτερο μέρος του εμπίπτει στα όρια του Δήμου Λευκωσίας, ενώ το υπόλοιπο μέρος του εμπίπτει στα όρια του Δήμου Έγκωμης.\nΗ υποδομή έχει μήκος της τάξης των 3,5 χλμ. Το μεγαλύτερο μήκος της ποδηλατοδιαδρομής θα είναι πάνω στο υφιστάμενο οδόστρωμα. Το υπόλοιπο μήκος της ποδηλατοδιαδρομής, που δεν είναι πάνω στο υφιστάμενο οδόστρωμα, βρίσκεται μέσα στο Δημόσιο Κήπο Λευκωσίας μέχρι τον κυκλικό κόμβο Μάρκου Δράκου και πάνω σε πεζοδρόμια.\nΣτο έργο περιλαμβάνεται επίσης η κατασκευή μίας γέφυρας, μήκους 20 μ., πάνω από τον Πεδιαίο Ποταμό, για χρήση μόνο από πεζούς και ποδηλάτες, που θα συνδέει την οδό Γλάδστωνος με την οδό Δήμου Ηροδότου.\nΝα σημειωθεί ότι στη Λεωφόρο Λόρδου Βύρωνος προβλέπεται κατεδάφιση και απομάκρυνση υφιστάμενης νησίδας. Υπάρχουν προβλέψεις για προστασία υφιστάμενων θάμνων, στην οδό Νεχρού, αλλά και για μεταφύτευση υφιστάμενης φοινικιάς επί της οδού Αιγύπτου σε νέα θέση.\nΣε σημεία διαβάσεων πεζών και φώτων τροχαίας θα τοποθετηθούν νέα συστήματα, που θα περιλαμβάνουν και κουμπί και ενδείξεις για ποδηλάτες ώστε να διασταυρώνουν με ασφάλεια, όπως και φωτισμό στα σημεία που δεν υπάρχει κατά μήκος της διαδρομής.\nΤο συνολικό κόστος του έργου\nΤο συνολικό κόστος, υπολογίζεται ότι θα κυμανθεί κοντά στα €2 εκατ., εκ των οποίων το 85% θα προέλθουν από το Ταμείο Συνοχής της Ευρωπαϊκής Ένωσης και κατά 15% από την Κυπριακή Δημοκρατία.\nΤο δεύτερο έργο ποδηλατικών υποδομών που προωθείται και για το οποίο προκηρύχθηκε επίσης τις τελευταίες μέρες διαγωνισμός, αφορά το στάδιο της μελέτης για κατασκευή ποδηλατικής υποδομής – επίσης στο πλαίσιο διασύνδεσης των Πανεπιστημίων της πρωτεύουσας με το κέντρο της πόλης.\nΑφορά την Γ’ φάση και προβλέπεται η ολοκληρωμένη μελέτη για σύνδεση της λεωφόρου Σαλαμίνος και του Γραμμικού Πάρκου Καϊμακλίου και των οδών Αγ. Ιλαρίωνος και Συνεργασίας.\nΟι διαγωνισμοί και για τα δύο έργα λήγουν εντός Ιανουαρίου 2020.\nΗ Ανάπλαση της Λευκωσίας\nΣτο στάδιο της προεργασίας βρίσκεται το Σχέδιο Βιώσιμης Αστικής Κινητικότητας Λεμεσού (ΣΒΑΚ).\nΌπως ανέφερε στην Offsite ο συγκοινωνιολόγος του Τμήματος Δημοσίων Έργων και συντονιστής του ΣΒΑΚ, Δημήτρης Δημητρίου, η προεργασία αφορά τη σύσταση των Επιτροπών που θα είναι υπεύθυνες για την υλοποίηση του έργου. Οι Επιτροπές που θα συσταθούν θα είναι τρεις. Θα υπάρχουν τριών επιπέδων Επιτροπές. Π.χ στην πρώτη Επιτροπή αναμένεται να συμμετέχουν οι Δήμαρχοι, το Υπουργείο. Η δεύτερη θα αφορά την τεχνική επιτροπή (πολεοδόμηση κτλ) και η τρίτη τους εμπλεκόμενους φορείς όπως Συντεχνίες, οι κάτοικοι του κέντρου κτλ.\nΑυτή τη στιγμή γίνονται επίσης συζητήσεις ώστε να δοθεί προτεραιότητα για τον κεντρικό σταθμό λεωφορείων που προβλέπεται να γίνει στο κέντρο της πόλης απέναντι από το ΤΕΠΑΚ. ‘’Γίνεται μια συζήτηση με τον Δήμο για να βρεθεί μια λύση’’. Σε ότι αφορά το συγκεκριμένο θέμα μέχρι το καλοκαίρι του 2020 θα πρέπει να βρεθεί μια λύση ώστε να μπορεί να αρχίσει να λειτουργεί ο νέος σταθμός. Κεντρικός Σταθμός Λεωφορείων (ΚΣΛ)\nΟ ΚΣΛ προτάθηκε να χωροθετηθεί στην οδό Ανδρέα Θεμιστοκλέους στο ιστορικό κέντρο της Λεμεσού. Ο σταθμός θα είναι ο τερματικός σταθμός για 15 διαδρομές λεωφορείων: την κεντρική διαδρομή , 7 πρωτεύουσες διαδρομές και 7 δευτερεύουσες. Αυτές οι 15 διαδρομές θα εξυπηρετήσουν τον κεντρικό σταθμό σε συχνότητα 10 λεπτών. Ο ΚΣΛ θα επιτρέψει στους επιβάτες τη μετεπιβίβαση μεταξύ δύο ακτινικών γραμμών με ομαλή αλλαγή μιας στάσης και με σύντομους χρόνους αναμονής.\n6 Δήμοι και 11 κοινότητες επωφελούνται\nΥπενθυμίζεται ότι η περιοχή μελέτης περιλάμβανε έξι δήμους και έντεκα κοινότητες που από κοινού συνθέτουν την «ευρύτερη» αστική περιοχή της Λεμεσού. Αυτή η περιοχή μελέτης καλύπτει μια συνολική έκταση 222,5 τ.χλμ. με πληθυσμό περίπου 205.000 κατοίκους.\nΟ συνολικός στόχος για την ανάπτυξη του Σχεδίου Αειφόρου Αστικής Κινητικότητας (ΣΒΑΚ) για την πόλη και την ευρύτερη αστική περιοχή της Λεμεσού είναι να βελτιωθεί η ποιότητα ζωής. «Η Λεμεσός όπως και οι υπόλοιπες πόλεις της Κύπρου είναι εξαρτημένες από το αυτοκίνητο με 92% στη χρήση του.\nΑυτό πρέπει να αλλάξει. Θα πρέπει να πάμε σε χρήση εναλλακτικών μέσων διακίνησης όπως είναι το λεωφορείο, το ποδήλατο και φυσικά το περπάτημα αλλά και να δημιουργηθούν κι άλλες υποδομές που υποβοηθούν τη διακίνηση με αυτά τα μέσα», τονίζει ο κ. Δημητρίου.\nURL to article: https://www.infokids.com.cy/i-kypros-allazei-neoi-podilatodromoi/


Το «θαύμα στον πάγο»: Μία τεράστια νίκη-έκπληξη των ΗΠΑ επί της ΕΣΣΔ εν μέσω Ψυχρού Πολέμου - Sport-Retro.gr\nΓιώργος Χρονόπουλος\t 22 Φεβ, 2018\nΠιστεύετε στα θαύματα; Πόσες φορές δεν έχετε νιώσει όλοι ότι βλέπετε κάτι απίστευτο να συμβαίνει παρακολουθώντας έναν αγώνα; Πόσες φορές οι Έλληνες έχουν αναπολήσει το 1987, το 2004 ή μία τεράστια συλλογική επιτυχία;\nΜε αφορμή τη συμπλήρωση 38 ετών από το θρυλικό ματς ΗΠΑ-ΕΣΣΔ, το Sport-Retro.gr θυμάται μία από τις πιο τρανταχτές εκπλήξεις στην ιστορία του αθλητισμού.\nΨυχρός πόλεμος και στα γήπεδα\nO χρόνος γυρνά στις αρχές του 1980, οι Σοβιετικοί έχουν εισβάλλει στο Αφγανιστάν και οι Αμερικανοί αντιμετωπίζουν την ομηρία 52 πολιτών στην πρεσβεία της χώρας στην Τεχεράνη.\nΟ Ψυχρός Πόλεμος έχει κλιμακωθεί, αγγίζει και τα αθλητικά δρώμενα, καθώς ο πρόεδρος Τζίμι Κάρτερ έχει ανακοινώσει ότι οι ΗΠΑ θα μποϊκοτάρουν τους Ολυμπιακούς αγώνες της Μόσχας το προσεχές καλοκαίρι.\nΠριν από αυτό, όμως, προηγούνται οι Χειμερινοί Ολυμπιακοί Αγώνες που διοργανώνονται μάλιστα στο Λέικ Πλέισιντ της Νέα Υόρκης.\nΟι αθλητές της ΕΣΣΔ ήταν εκεί, καθώς η χώρα τους αποτελούσε και αποτελεί μία από τις παραδοσιακά μεγάλες δυνάμεις των χειμερινών σπορ, με προμετωπίδα το χόκεϊ επί πάγου.\nΥπό κανονικές συνθήκες μία σύγκρουση μεταξύ των δύο κρατών σε οποιοδήποτε άθλημα θα αποτελούσε φλέγον ζήτημα και θα κυριαρχούσε στα δημοσιεύματα των ΜΜΕ.\nΕν προκειμένω, όμως, τα δεδομένα ήταν διαφορετικά, αφού οι Σοβιετικοί, αν και ερασιτέχνες στα χαρτιά, ήταν στην πραγματικότητα αθλητές πλήρους απασχόλησης που δηλώνονταν ως εργαζόμενοι κάποιας κρατικής εταιρείας πίσω στην πατρίδα.\nΑποτελούσαν το απόλυτο φαβορί του τουρνουά, καθώς είχαν αναδειχθεί 14 φορές Παγκόσμιοι Πρωταθλητές, στόχευαν στο 5ο σερί χρυσό μετάλλιο και 6ο στους 7 τελευταίους Ολυμπιακούς Αγώνες από το 1956.\nΚαθοδηγούμενοι από τον προπονητή τους Βίκτορ Τιχόνοφ και τον αρχηγό τους Μπόρις Μιχαΐλοφ, φτάνουν στη Νέα Υόρκη με ρεκόρ 27 νικών, μίας ισοπαλίας και μόλις μία ήττας σε αυτό διάστημα, γκολ 175-44 και αστέρια από το πανίσχυρο εθνικό τους πρωτάθλημα, όπως ο Βάλερι Καράμοφ, ο Σεργκέι Μακάροφ και ο Βάτσεσλαβ Φετίσοφ (αργότερα άπαντες εισήχθησαν στο Hall of Fame του αθλήματος).\nΜπροστάρης ήταν ο εμβληματικός τερματοφύλακας Βλάντισλαβ Τρέτιακ, ο οποίος θεωρείται μέχρι σήμερα ο καλύτερος όλων των εποχών και, όπως εύκολα διαπιστώνει κανείς, το περιθώριο αμφισβήτησης της κυριαρχίας τους ήταν μικρό έως μηδαμινό.\nΟι Αμερικανοί από την άλλη πλευρά συμμετείχαν στο τουρνουά με την πιο νεανική ομάδα της ιστορίας τους, αλλά και των Ολυμπιακών Αγώνων γενικώς, με μ.ό. ηλικίας τα 21 έτη. Ο στόχος; Μία αξιοπρεπής πορεία που δεν θα πίκραινε τον κόσμο και δεν θα τους ντρόπιαζε ως διοργανωτές.\nΟ Χερμπ Μπρουκς επέλεξε ανάμεσα σε 68 ερασιτέχνες παίκτες, τους οποίους πέρασε από εξαντλητικά δοκιμαστικά που περιελάμβαναν και ψυχολογικό τεστ 300 (!) ερωτήσεων, με στόχο να εξακριβώσει ποιος μπορεί να αντέξει την πίεση και ποιος όχι.\nΟ προπονητής των ΗΠΑ μάζεψε εν τέλει μία ομάδα από κολεγιόπαιδα, κυρίως από το Πανεπιστήμιο της Μινεσότα όπου είχε διατελέσει προπονητής τα προηγούμενα χρόνια.\nΜε εξαίρεση τον Μπαζ Σνάιντερ, ο οποίος ήταν μέλος της Ολυμπιακής ομάδας και το 1976, όπως και τον τερματοφύλακα Τζιμ Κρεγκ που είχε αγωνιστεί στο Παγκόσμιο Πρωτάθλημα του 1979, κανείς άλλος δεν διέθετε διεθνή εμπειρία.\nΜέλη της ομάδας ήταν επίσης και 4 παίκτες από το Πανεπιστήμιο της Βοστώνης, αλλά από τη στιγμή που αποτελούσε τον παραδοσιακό αντίπαλο της Μινεσότα, η ένταση μεταξύ των παικτών μεταφέρθηκε και στην εθνική ομάδα.\nΗ απάντηση του Μπρουκς σε αυτό; Όρισε αρχηγό τον Μάικ Ερουζιόνε, αρχηγό της ομάδας της Βοστώνης, προκειμένου να κόψει τον βήχα στα δικά του παιδιά από τη Μινεσότα και να δημιουργήσει κλίμα συσπείρωσης.\n«Το όνομα που αναγράφεται στο μπροστινό μέρος της φανέλας είναι πιο σημαντικό από αυτό που γράφει πίσω», ήταν τα λόγια του, όμως τα πρώτα δείγματα δεν ήταν καλά.\nΠαραμονές των Ολυμπιακών Αγώνων, οι Σοβιετικοί διέσυραν με σκορ 10-3 τις ΗΠΑ σε φιλικό αγώνα επί αμερικανικού εδάφους και απέδειξαν στα «μωρά» του Μπρουκς ότι είχαν πολύ δρόμο μπροστά τους για να φανούν έστω ανταγωνιστικοί σε αυτό το επίπεδο.\nΥπέρβαση vs Υπεροχής\nΟι Αμερικανοί άρχισαν τις επίσημες υποχρεώσεις τους στο τουρνουά, γλιτώνοντας την ήττα από τη Σουηδία στα τελευταία δευτερόλεπτα (2-2).\nΟ τρόπος που ήρθε το αποτέλεσμα έδωσε ψυχολογική ώθηση στους διοργανωτές, οι οποίοι σημείωσαν 4 νίκες στα επόμενα ματς του ομίλου απέναντι σε Δ.Γερμανία, Ρουμανία και Νορβηγία, με highlight την επικράτηση (7-3) επί της πανίσχυρης Τσεχοσλοβακίας.\nΚατά συνέπεια, πήραν την πρόκριση ως 2οι από τον όμιλό τους σε ισοβαθμία με τους Σουηδούς και με γκολ 25-10.\nΠαράλληλα, οι Σοβιετικοί έκαναν «πάρτι» στον άλλο όμιλο με 5/5 νίκες και γκολ 51-11, αποκλείοντας μάλιστα τον Καναδά που ήταν φαβορί για την κατάκτηση μεταλλίου.\nΗ αξιοπρεπής πορεία είχε πλέον επιτευχθεί για τους Αμερικανούς και στόχος ήταν ένα μετάλλιο. Όχι, φυσικά, το χρυσό, αφού αυτό ήταν καπαρωμένο από τους… ακατανόμαστους.\nΗ δεύτερη φάση του τουρνουά διεξήχθη επίσης με τη μορφή ομίλου, με τη σημείωση ότι οι 4 ομάδες (ΗΠΑ, ΕΣΣΔ, Σουηδία, Φινλανδία) θα «κουβαλούσαν» τα αποτελέσματα της πρώτης φάσης και θα έδιναν από 2 ματς η κάθε μία.\nΗ πρεμιέρα της δεύτερης φάσης έφερνε αντιμέτωπους τους Αμερικανούς με τους Σοβιετικούς και, βέβαια, το φαβορί ήταν ξεκάθαρο…\nΤο «αδύνατον» είναι απλά μία λέξη\nΣτις 22 Φεβρουαρίου του 1980 στο Ολυμπιακό Παγοδρόμιο του Λέικ Πλέισιντ, οι φιλοξενούμενοι πήραν το προβάδισμα δύο φορές στην πρώτη περίοδο, αλλά οι γηπεδούχοι απάντησαν ισάριθμες φορές και, μάλιστα, το 2-2 σημειώθηκε 1 δευτερόλεπτο πριν από τη λήξη του 20λέπτου.\nΗ πίεση των Σοβιετικών αποτυπωνόταν και στη στατιστική του αγώνα (18-8 τα σουτ), ωστόσο ο γκολκίπερ Τζιμ Κρεγκ είχε κατεβάσει… ρολά μπροστά στην εστία του.\nΟ εκνευρισμός των φιλοξενούμενων ήταν εμφανής κατά τη διακοπή μετά την πρώτη περίοδο, γεγονός που αποτυπώθηκε στο πρόσωπο του έξαλλου Τιχόνοφ, ο οποίος αντικατέστησε τον θρυλικό γκολκίπερ Τρέτιακ με τον Βλάντιμιρ Μίσκιν.\nΑυτή η βεβιασμένη κίνηση αποτέλεσε το πιο τραγικό λάθος της καριέρας του Σοβιετικού προπονητή, όπως δήλωσε αργότερα ο ίδιος.\nΟι φιλοξενούμενοι μπήκαν στη δεύτερη περίοδο αποφασισμένοι να «καθαρίσουν» το ματς, προηγήθηκαν άμεσα με γκολ του Μάλτσεφ μετά από 2′ και όλα έδειχναν ότι οι Αμερικανοί θα λυγίσουν αργά ή γρήγορα, δεδομένου ότι κατέγραψαν μόλις 2 τελικές σε 20 λεπτά.\nΜε τον Τζιμ Κρεγκ να πραγματοποιεί σωρεία επεμβάσεων στα περίπου 20 σουτ που έκανε ο αντίπαλος, η περίοδος έληξε 3-2 υπέρ της ΕΣΣΔ και πλέον ο «κλεφτοπόλεμος» έπρεπε να σταματήσει.\nΤο τρίτο και τελευταίο 20λεπτο άρχισε με τους Σοβιετικούς να έχουν ξανά τον έλεγχο, αλλά να έχουν μειώσει την επιθετικότητά τους, γεγονός που επέτρεψε στον Ντέιβιντ Σιλκ να ισοφαρίσει σε 3-3, περίπου 11′ πριν από το τέλος.\nΠροτού προλάβουν οι φιλοξενούμενοι να συνέλθουν από το σοκ, ο αρχηγός Μάικ Ερουζιόνε (σ.σ. στα ιταλικά το όνομά του σημαίνει ‘έκρηξη’) έφερε τα πάνω-κάτω με ένα σουτ από τα 25 μέτρα που έγραψε το 4-3 και προκάλεσε έκρηξη χαρά σε 10.000 θεατές.\nΗ κλεψύδρα άδειαζε για τους Σοβιετικούς, οι οποίοι πέρασαν τα επόμενα 10 λεπτά στριμώχνοντας τους Αμερικάνους στο μισό γήπεδο και προσπαθώντας με κάθε τρόπο να φτάσουν στην ισοφάριση.\nΜε την κερκίδα να παίζει άμυνα, οι γηπεδούχοι έδειχναν να αντέχουν στο ασφυκτικό πρέσινγκ των αντιπάλων και 10» πριν από τη λήξη ο κόσμος άρχισε να μετρά αντίστροφα.\nΟ Αλ Μάικλς, θρυλικός τηλεσχολιαστής του ABC, ο οποίος έκανε μετάδοση αγώνα χόκεϊ για πρώτη φορά στην καριέρα του, καθώς κανείς δεν ενδιαφερόταν να ασχοληθεί με το συγκεκριμένο ματς, μετρούσε αντίστροφα μαζί με τους θεατές.\n«5, 4, 3, 2, 1… Πιστεύετε στα θαύματα; Ναι!», φώναξε κλαίγοντας στο μικρόφωνο για να μπει κατ’ αυτόν τον τρόπο στο πάνθεον της Ιστορίας, προτού ακουστεί από τα μεγάφωνα το «God Bless America».\nΟι νικητές είχαν γίνει κουβάρι σε μία γωνία, ο Χερμπ Μπρουκς έτρεξε στα αποδυτήρια και ξέσπασε σε κλάματα, ενώ οι Σοβιετικοί στέκονταν στο κέντρο σαστισμένοι.\nΗ «κόκκινη αρκούδα» μόλις είχε γονατίσει και οι Αμερικάνοι κατέγραψαν μία από τις μεγαλύτερες (αν όχι τη μεγαλύτερη) εκπλήξεις στην ιστορία όλων των ομαδικών αθλημάτων.\nΣυν τοις άλλοις, οι νικητές πήραν και μία άτυπη εκδίκηση για την ήττα της ομάδας μπάσκετ από τους Σοβιετικούς 8 χρόνια νωρίτερα στους Ολυμπιακούς Αγώνες του Μονάχου.\nΗ ιστορία που έγινε μύθος\nΗ νίκη μεταφράστηκε, φυσικά, ως ιδεολογική υπεροχή από τους κυβερνώντες, ενώ πανηγυρίστηκε έξαλλα απ’ άκρη σ’ άκρη στη χώρα και κυρίως στη Νέα Υόρκη μόλις έγινε γνωστό το αποτέλεσμα.\nΚανένα τηλεοπτικό δίκτυο δεν είχε φροντίσει να προβάλλει ζωντανά την αναμέτρηση, διότι ουδείς πίστευε ότι η ομάδα χόκεϊ θα πανηγυρίσει τη νίκη στο συγκεκριμένο ματς.\nΤο τηλεοπτικό δίκτυο ABC την πρόβαλλε μαγνητοσκοπημένη, καθώς την ώρα του αγώνα είχε επιλέξει τη ζωντανή μετάδοση του τελικού σλάλομ στο σκι…\nΤην ίδια στιγμή το σοκ στην ΕΣΣΔ ήταν τεράστιο και η περίφημη «Pravda», δηλαδή η εφημερίδα με τις περισσότερες πωλήσεις, δεν έγραψε λέξη για το ματς επί 3 συνεχόμενες ημέρες!\nΟι Σοβιετικοί διέλυσαν τη Σουηδία με 9-2 στο επόμενο ματς, όμως αυτό το αποτέλεσμα δεν αποδείχθηκε αρκετό, καθώς τερμάτισαν 2οι, αρνούμενοι μάλιστα να παραδώσουν τα ασημένια μετάλλια για να σκαλιστούν πάνω τα ονόματά τους, όπως είθισται στους Ολυμπιακούς Αγώνες.\nΤο χρυσό μετάλλιο δεν μπορούσε φυσικά να χαθεί για τις ψυχωμένες ΗΠΑ, τουναντίον σφραγίστηκε 24 ώρες αργότερα με τη νίκη 4-2 απέναντι στους Φινλανδούς.\nΟ Χερμπ Μπρουκς, μάλιστα, σε μία προσπάθεια να κρατήσει προσγειωμένους τους παίκτες του, τους τόνισε γλαφυρά στα αποδυτήρια πριν το ματς: «Γεννηθήκατε για το πετύχετε αυτό. Αν χάσετε αυτό το ματς, θα σέρνετε την ήττα μέχρι τον τάφο σας!»\nΤελικά αυτό που έμελλε να «σέρνουν'» για πάντα μαζί τους οι Αμερικανοί διεθνείς της ομάδας χόκεϊ ήταν η φήμη των νικητών απέναντι σε όλα τα προγνωστικά.\nΤο «θαύμα στον πάγο» ανέδειξε σε εθνικούς ήρωες τους παίκτες και τον Μπρουκς, ενώ όπως είναι φυσικό εκτόξευσε τη δημοτικότητα του αθλήματος στη χώρα και όχι μόνο.\nΗ ιστορία έγινε μύθος, γράφτηκαν βιβλία, δημιουργήθηκε ντοκιμαντέρ και γυρίστηκαν δύο ταινίες για αυτή (σ.σ. πιο γνωστή αυτή του 2004 με τίτλο «The Miracle» και πρωταγωνιστή τον Κερτ Ράσελ).\nΤο 1999 το περιοδικό «Sports illustrated» κατέταξε, με μία δόση μεροληψίας βέβαια, το γεγονός ως την αδιαμφισβήτητα σημαντικότερη στιγμή του ομαδικού αθλητισμού κατά τον 20ό αιώνα.\nΕπανάληψη ακριβώς 22 χρόνια μετά!\nΜέχρι τη διάλυσή της η ΕΣΣΔ δεν ηττήθηκε ξανά από τις ΗΠΑ σε επίσημο ματς, αφού το 1981 νίκησε με 4-1, το 1982 με 8-4, στους Ολυμπιακούς Αγώνες του 1988 με 7-5 και ως Κοινοπολιτεία στους Ο.Α. του 1992 με 5-2.\nΟι Αμερικανοί λύγισαν ξανά τους Ρώσους στις 22 Φεβρουαρίου 2002 στον ημιτελικό των Χειμερινών Ολυμπιακών Αγώνων του 2002 στο Σολτ Λέικ Σίτι, δηλαδή ακριβώς 22 χρόνια μετά το «θαύμα στον πάγο».\nΗ νίκη των γηπεδούχων επιτεύχθηκε με σκορ 3-2, ενώ στον πάγκο τους καθόταν και πάλι ο Χερμπ Μπρουκς, ο «δήμιος» της «αρκούδας» όπως αποδείχθηκε.\nΤον Φεβρουάριο του 2015, στην επέτειο των 35 χρόνων από το αξέχαστο περιστατικό, οι πρωταγωνιστές του «θαύματος» τιμήθηκαν στο γήπεδο που διεξήχθη τότε το ματς.\nΑπόντες ήταν μόνο οι δύο που είχαν φύγει από τη ζωή: Ο Μπομπ Σούτερ που πέθανε από καρδιακή προσβολή σε ηλικία 57 ετών και ο θρυλικός Χερμπ Μπρουκς, ο οποίος σκοτώθηκε σε τροχαίο δυστύχημα το 2003.\nΤη βραδιά της γιορτής η οικογένεια του προπονητή διέθεσε σε δημοπρασία κάποια προσωπικά του αντικείμενα (ξεχώριζε το μετάλλιο του 1980) για την ενίσχυση του ιδρύματος που είχε δημιουργήσει ο ίδιος και έφερε το όνομά του.\nΟ αρχιτέκτονας της ομάδας που έκανε τον κόσμο να πιστέψει στα θαύματα δεν ήταν πια εκεί, αλλά είχε αφήσει πίσω του μία τεράστια κληρονομιά, συμπεριλαμβανομένης μίας σειράς από αποφθέγματα που έλεγε στους παίκτες του, αλλά και στους δημοσιογράφους.\nΑυτά έγιναν γνωστά ως «Brooksism» και εκδόθηκαν σε βιβλίο. Το πιο ξεχωριστό ρητό ήταν το «πιστεύω σε αυτά που ζω και βλέπω οπότε φυσικά ναι». Η ερώτηση που του είχε γίνει ήταν αν πιστεύει στα θαύματα…


Ολοκληρώθηκε η Γιορτή της Γης... - ΠΕΛΙΤΙ\nΟλοκληρώθηκε η Γιορτή της Γης…\n4 Ιουλίου 2018 / 450 / 0\nΟλοκληρώθηκε με μεγάλη επιτυχία το 3ήμερο δράσεων με τίτλο “Γιορτή της Γης – Ανταλλαγή σπόρων” που οργάνωσε ο Πολιτιστικός Σύλλογος Αρκαλοχωρίου Ηρακλείου Κρήτης.\nΑπό το Σάββατο 30 Ιουνίου έως και την Δευτέρα 2 Ιουλίου 2018 στο Αρκαλοχώρι. Το Πρόγραμμα είχε:\nδιανομή και ανταλλαγή παραδοσιακών σπόρων σε συνεργασία με το Πελίτι.\n• εργαστήρια παραδοσιακών τεχνών\n• έκθεση τοπικών παραδοσιακών προϊόντων\n• θέατρο σκιών και δράσεις για τα παιδιά\n• μεγάλο παραδοσιακό κρητικό γλέντι\nΜια διαφορετική πρόταση για το καλοκαίρι, μια πολυπολιτισμική γιορτή με “εναλλακτικό” πρόγραμμα.\nΓιατί η συνύπαρξη των πολιτισμών και η αγάπη για τη γη μόνο γιορτή μπορεί να είναι!\nΓιατί η μουσική χτίζει γέφυρες και γκρεμίζει τα σύνορα, φέρνει τους ανθρώπους πιο κοντά και τους εμπνέει για κάτι το διαφορετικό!\nΕίναι πολύ σημαντικό το γεγονός ότι οι πολιτιστικοί σύλλογοι αναγνωρίζουν ως σημαντικό το θέμα των παραδοσιακών ποικιλιών και το εντάσσουν μέσα στις πολιτιστικές τους δραστηριότητες.\nΤο Πελίτι με τη βοήθεια των τοπικών του ομάδων Πελίτι Δράμας, Πελίτι Κοζάνης και Πελίτι Αίγινας ήταν παρών με παραδοσιακές ποικιλίες, με ένα εργαστήριο για τη διατήρηση των παραδοσιακών ποικιλιών, μια ομιλία και μια έκθεση φωτογραφίας από τους Γκουαράνι από τη Βραζιλία που διασώζουν το δικό τους σπόρο.\nΕμπειρία ζωής και κλίμα συγκίν...


Φρίκη: Τη σκότωσαν, την τεμάχισαν και έβαλαν τα κομμάτια σε βαλίτσα – Χαμογελούσαν ενώ το τραβούσαν σε βίντεο! - Newtoday.gr\nΑρχική Κόσμος Φρίκη: Τη σκότωσαν, την τεμάχισαν και έβαλαν τα κομμάτια σε βαλίτσα –...\nΦρίκη: Τη σκότωσαν, την τεμάχισαν και έβαλαν τα κομμάτια σε βαλίτσα – Χαμογελούσαν ενώ το τραβούσαν σε βίντεο!\nΤα μέλη της συμμορίας στη Βραζιλία διαμέλισαν την Γκαμπριέλα Λίμα Σαντάνα, τη διαμέλισαν και έβαλαν τα κομμάτια της σε βαλίτσα ενώ φέρονται να τραβούσαν βίντεο την ώρα που δολοφονήσαν το άτυχο κορίτσι.\nΗ Γκαμπριέλα δηλώθηκε ως αγνοούμενη στις 13 Μαρτίου αλλά ενδέχεται να είχε εξαφανιστεί ακόμα νωρίτερα.\nΗ σορός της βρέθηκε στις 24 Μαρτίου από εργάτες που έκαναν έργα. Αμέσως έσπευσαν στο σημείο οι Αρχές και οι άνδρες της αστυνομίας ανακάλυψαν το κεφάλι τον κορμό και τα άκρα της Γκαμπριέλα μέσα σε μια βαλίτσα, στην οποία υπήρχαν ακόμα δύο κουζινομάχαιρα και πριόνια.\nΗ άτυχη κοπέλα αναγνωρίστηκε από τα αποτυπώματά της και ένα τατουάζ που λέγεται ότι είναι χαρακτηριστικό μίας τοπικής συμμορίας.\nΠριν καν δηλωθεί η εξαφάνιση της Σαντάνα, η αστυνομία είχε λάβει ένα βίντεο που έδειχνε κάποιον να διαμελίζει μία γυναίκα σε μία τσάντα ενώ χαμογελούσε. Δεν είναι σαφές αν πρόκειται για το βίντεο της δολοφονίας της 21χρονης ούτε πώς αυτό περιήλθε στην κατοχή της αστυνομίας.\nΓια τη δολοφονία της Γκαμπριέλα έχουν συλληφθεί ένας 49χρονος που φαίνεται στο φρικτό βίντεο και ένας 23χρονος που φέρεται να τραβούσε με την κάμερα ενώ η αστυνομία αναζητά τουλάχιστον δύο ακόμα άτομα.\nΠροηγούμενο άρθροΜεγάλη αύξηση στις αγορές αυτοκινήτων στην Ελλάδα\nΕπόμενο άρθροΤέλη κυκλοφορίας με τον μήνα χωρίς «πέναλτι» από τον Μάιο


Ψείρες - iatroi.gr\nΨείρες είναι το κοινό όνομα για τα είδη της υποτάξης Ανόπλουρα, που κατατάσσεται στην τάξη εντόμων Φθειράπτερα. Το όνομα χρησιμοποιείται και για άλλα φθειράπτερα. Η ψείρα, (καθαρεύουσα: η “φθειρ” της φθειρός, πληθυντικός: φθείρες), είναι παρασιτικό ζωύφιο, που προσβάλλει τον άνθρωπο και τα ζώα. Ανήκει στα ανόπλουρα και δεν έχει φτερά, καθώς είναι προσαρμοσμένη να κάνει παρασιτική ζωή. Η ψείρα δεν πρέπει να συγχέεται με το άκαρι της ψώρας.\nΗ λεγόμενη ψείρα του εφηβαίου, η οποία προτιμά τις περιοχές των γεννητικών οργάνων. Αυτές διαφέρουν προς το σχήμα με τις προηγούμενες, είναι μεγαλύτερες σε μέγεθος και στρογγυλές.Καταπολεμούνται ομοίως όπως του τριχωτού.\nΟι ψείρες μπορούν να μεταδώσουν επικίνδυνες ασθένειες, όπως ο τύφος. Το 2010 επιστήμονες ανακοίνωσαν ότι πέτυχαν να αποκωδικοποιήσουν το γονιδίωμα της ψείρας.


Απόγνωση Ερντογάν - Παίρνει 40 δισ. λίρες από την κεντρική τράπεζα! - Ειδήσεις\nNewsit / Κόσμος / Απόγνωση Ερντογάν – Παίρνει 40 δισ. λίρες από την κεντρική τράπεζα!\nΑπόγνωση Ερντογάν – Παίρνει 40 δισ. λίρες από την κεντρική τράπεζα!\nΔημοσιεύθηκε: 13.05.2019 | 14:57\nΜε νόμο ο Ερντογάν θα μεταφέρει 40 δισ λίρες στον προϋπολογισμό! Παίρνει όλα τα κέρδη της κεντρικής τράπεζας γιατί το ταμείον είναι μείον. Καταποντίζεται η τουρκική λίρα.\nΜία δεύτερη πηγή, με γνώση του θέματος, σημείωσε ότι τα περυσινά «υποχρεωτικά διαθέσιμα» μαζί με τα φετινά, ανέρχονται σε 40 δισ. λίρες, κάτι που ανέφεραν και οι τρεις πηγές που μίλησαν στο Reuters. «Η τουρκική κεντρική τράπεζα έχει περίπου 40 δισ. λίρες σε υποχρεωτικά διαθέσιμα. Η μεταφορά του ποσού αυτού στον προϋπολογισμό της κεντρικής διοίκησης του 2019 θεωρείται ενδεδειγμένη. Το μέτρο αυτό στοχεύει στη βελτίωση και ενίσχυση του προϋπολογισμού», είπε η δεύτερη πηγή. Παραμένει ασαφές πόσα από τα διαθέσιμα θα μεταφερθούν τελικά και ποιες – αν θα υπάρξουν – νέες υποχρεώσεις θα ισχύουν για την κεντρική τράπεζα.\nΗ μεταφορά θα αποτελούσε τη δεύτερη κίνηση της ‘Αγκυρας το τελευταίο διάστημα να χρησιμοποιήσει κεφάλαια της κεντρικής τράπεζας για τη στήριξη του προϋπολογισμού της. Τον Ιανουάριο, η τράπεζα μεταβίβασε περίπου 37 δισ. λίρες από κέρδη στο υπουργείο Οικονομικών, τρεις μήνες νωρίτερα από τον προγραμματισμένο χρόνο. «Δεν θυμάμαι τη χρήση υποχρεωτικών διαθεσίμων στο παρελθόν. Η μέθοδος αυτή προέκυψε για να σταματήσει η περαιτέρω επιδείνωση του προϋπολογισμού», δήλωσε η πρώτη πηγή. «Πρέπει να υπάρξει νομοθεσία για τη μεταφορά των υποχρεωτικών διαθεσίμων της κεντρικής τράπεζας. Η νέα νομοθεσία σχεδιάζεται να παρουσιασθεί στο κοινοβούλιο σύντομα», είπε η πηγή.\nΟ καστανάς άφησε… άφωνο τον Ερντογάν – Το “δολοφονικό” βλέμμα του “σουλτάνου”...


Μητροπολίτης Μεσσηνίας Χρυσόστομος: “Να εμβολιαστούν όλοι οι ιερείς” | Παράταξη\nΑρχική Ελλάδα Μητροπολίτης Μεσσηνίας Χρυσόστομος: “Να εμβολιαστούν όλοι οι ιερείς”\nΜητροπολίτης Μεσσηνίας Χρυσόστομος: “Να εμβολιαστούν όλοι οι ιερείς”\nΗ εκκλησία από την αρχή πήρε μια ορθή και ισορροπημένη θέση για την αναγκαιότητα του εμβολιασμού, για να δημιουργηθεί μια ασπίδα προστασίας, είπε στον ΣΚΑΪ ο Μητροπολίτης Μεσσηνίας Χρυσόστομος.\nΟ σεβασμιότατος τόνισε ότι με τον εμβολιασμό αποκτούμε ένα εφόδιο προστασίας, όχι μόνο για εμάς αλλά και για τους συνανθρώπους μας.\n«Ο εμβολιασμός είναι μια πράξη ηθική και μια πράξη ευθύνης απέναντι στους συνανθρώπους μας», επεσήμανε και προσέθεσε ότι η εξέλιξη και η πορεία της πανδημίας απαιτεί πλέον την υποχρεωτικότητα του εμβολιασμού.\n«Η πλειονότητα των ιερέων έχει εμβολιαστεί και πρέπει να εμβολιαστούν όλοι οι ιερείς, αλλά και όλοι όσοι έρχονται σε επαφή με ανθρώπους. Έτσι μόνο θα δημιουργήσουμε ένας τείχος», υποστήριξε ο Μητροπολίτης.\nΑμαρτία ο θάνατος του συνανθρώπου\nΣχετικά με το θέμα περί αμαρτίας, ο σεβασμιότατος διευκρίνισε πως «κάθε τι το οποίο έχει να κάνει με ικανοποίηση του ατομισμού μας και μπορεί να προκαλέσει τον θάνατο ή την καταστροφή του συνανθρώπου μας, για την εκκλησία είναι αμαρτία. Υπάρχει μεγαλύτερη αμαρτία, από το να προκαλούμε θάνατο στον συνάνθρωπο;»\nΤέλος, σχετικά με το αν η εκκλησία μπορεί να αποκλείσει κάποιους πιστούς που έχουν ή δεν έχουν εμβολιαστεί, τόνισε ότι στην εκκλησία δεν μπορεί κανείς να αποκλείσει αυτόν που έχει ή δεν έχει εμβολιαστεί.\n«Αυτό που μπορεί να κάνει η εκκλησία είναι να ευαισθητοποιήσει τον κόσμο να εμβολιαστεί.»\nΠροηγούμενο άρθροΓιώργος Δαλακούρας: Έφυγε από τη ζωή ο εφοπλιστής και πρώην βουλευτής της ΝΔ\nΕπόμενο άρθροΚυριάκος Μητσοτάκης: Live η ομιλία του πρωθυπουργού στο συνέδριο του «The Economist»


Ο στρατηγός ε.α. της ΕΛ.ΑΣ. Μανώλης Σφακιανάκης μιλάει στον «Π.Τ.» Σε πρώτο πλάνο το cyberbullying, ο διαδικτυακός εθισμός και η εκδικητική πορνογραφία! - Πρωινός Τύπος\nHome > Πρώτο Θέμα > Ο στρατηγός ε.α. της ΕΛ.ΑΣ. Μανώλης Σφακιανάκης μιλάει στον «Π.Τ.» Σε πρώτο πλάνο το cyberbullying, ο διαδικτυακός εθισμός και η εκδικητική πορνογραφία!\nΣτέλλα Σταυρίδου 17 Δεκεμβρίου 2019 18 Δεκεμβρίου 2019 Πρώτο Θέμα, Συνεντεύξεις, Τοπικά Νέα\nΟ στρατηγός ε.α. της ΕΛ.ΑΣ. Μανώλης Σφακιανάκης μιλάει στον «Π.Τ.»\nΣε πρώτο πλάνο το cyberbullying,\n► «Τα εργαλεία με τα οποία μπορεί κάποιος να προστατευτεί, είναι απλά και είναι μέσα στο μυαλό μας»\nΣτα πλαίσια της ημερίδας, ο «Πρωινός Τύπος» συνομίλησε με τον κ. Σφακιανάκη, ο οποίος ευγενώς προσφέρθηκε να απαντήσει στις ερωτήσεις μας, προκειμένου να μας εξηγήσει τι σημαίνει ασφάλεια στο διαδίκτυο και ποια είναι τα κύρια ζητήματα που απασχολούν το Διεθνές Ινστιτούτο για την Κυβερνοασφάλεια (CSIi).\n[Μια έρευνα που έχει βγει τις τελευταίες ημέρες στην Αμερική, δείχνει ότι το παιδί που θα τραυματιστεί ψυχικά σήμερα σα 15, 17 και 18 έτη του, τα παιδιά που θα φέρει στον κόσμο, θα έχουν και αυτά ψυχικά τραύματα. Με λίγα λόγια, ο ψυχικός τραυματισμός μεταφέρεται μέσω του DNA, στα παιδιά της επόμενης γενιάς που θα έρθει στον κόσμο από έναν ψυχικά τραυματισμένο γονέα σήμερα. Αυτό λέει μια έρευνα που θα ανακοινώσουμε στη Δράμα.]\nΑσφαλή πλοήγηση και εργαλεία προστασίας\nΚύριε Σφακιανάκη, τα τελευταία χρόνια όλοι μιλάμε για ασφαλή πλοήγηση στο διαδίκτυο. Υπάρχει πραγματικά ασφαλή πλοήγηση;\n«Υπάρχει ασφαλή πλοήγηση στο διαδίκτυο, υπάρχουν κανόνες στο διαδίκτυο και υπάρχουν οι κανόνες εμπλοκής. Εάν κάποιος χρήστης του διαδικτύου, παιδί ή και πιο μεγάλος, ακολουθήσει τους κανόνες που θα δώσουμε μέσα από την ημερίδα στη Δράμα, πιστεύουμε απόλυτα ότι δεν θα έχει κανένα πρόβλημα.\nΆρα, ασφαλή πλοήγηση στο διαδίκτυο, είναι οι κανόνες εκείνοι οι οποίοι μας προστατεύουν από τους τρίτους μέσα στο διαδίκτυο. Άρα με λίγα λόγια, υπάρχει τρόπος προστασίας και υπάρχει τρόπος να προστατευτούμε μέσα στο διαδίκτυο, εάν εφαρμόσουμε κάποιους κανόνες που γι’ αυτό το λόγο θα δώσουμε από τη Δράμα, όπως εμείς μόνο ξέρουμε».\nΠοια είναι τα εργαλεία εκείνα τα οποία θα μπορούσε να χρησιμοποιήσει ένας χρήστης, ώστε να μπορέσει να προστατευτεί;\n«Τα εργαλεία με τα οποία μπορεί κάποιος να προστατευτεί, είναι απλά και είναι μέσα στο μυαλό μας. Είναι κανόνες οι οποίοι εφαρμόζονται χωρίς να πληρώσουμε και αυτά είναι τρόποι και συμπεριφορές μέσα στο διαδίκτυο. Όλα είναι συμπεριφορά.\nΆλλο είναι η ασφαλής πλοήγηση στο διαδίκτυο να μην πέσουμε θύματα, και άλλο είναι εάν το διαδίκτυο είναι απαραβίαστο έτσι ώστε να μην μας χακέψουν ή να μην μας υποκλέψουν.\nΕίναι δύο εντελώς διαφορετικοί τρόποι. Ένας τρόπος έχει να κάνει με την συμπεριφορά μας να μην πέσουμε θύματα και υπάρχουν πάρα πολλοί τρόποι να εξασφαλιστούμε χωρίς να ξοδευτούμε και ο άλλος τρόπος είναι να μην μας χακέψουν και υποκλέψουν τα συστήματά μας.\nΆρα έχουμε δύο ράγες. Η κάθε ράγα είναι ξεχωριστή. Η μία είναι ανέξοδη και η άλλη είναι με κάποια έξοδα, που μας καλύπτουν ως ένα ποσοστό ασφαλείας».\nΦαντάζομαι λοιπόν κ. Σφακιανάκη, ότι αυτό εξαρτάται από τον κάθε χρήστη για ποιο λόγο χρησιμοποιεί το διαδίκτυο. Άλλο για έναν απλό χρήστη που χαζεύει στο διαδίκτυο και άλλο για κάποια επιχείρηση.\n«Κινδυνεύει πάντα αυτός που χαζεύει στο διαδίκτυο, να ξέρετε. Εκεί είναι η διαφορά. Αυτός που έχει μια πιο μεγάλη επιχείρηση στο διαδίκτυο, είναι λογικό να έχει κάποια συστήματα να προστατεύεται. Λογικό και όχι κανόνας. Γιατί πολλοί είμαστε στο διαδίκτυο με επιχειρήσεις μεγάλες και δεν ξοδεύουμε ούτε ένα ευρώ και στο τέλος όλοι τρέχουν στον Σφακιανάκη για να τους σώσει!\nΑλλά στο διαδίκτυο, να ξέρετε, ότι εφαρμόζουμε κανόνες. Είναι χωρίς χρήματα αυτά που θα πούμε. Δεν θα ξοδευτούν οι Δραμινοί καθόλου, αρκεί να ακούσουν – και τα παιδιά και οι μεγάλοι – και θα δείτε πόσο δίκαιο έχω, όταν τελειώσει αυτή η ημερίδα, πόσο ενημερωμένοι θα είμαστε και παράλληλα ασφαλείς στο διαδίκτυο. Εμείς σ’ αυτό κερδίζουμε».\nΠοια είναι τα στοιχεία εκείνα που μέχρι σήμερα έχει καταγράψει το Διεθνές Ινστιτούτο για την Κυβερνοασφάλεια (CSIi) κ. Σφακιανάκη;\n«Το CSIi είναι ένα ινστιτούτο, το οποίο σκοπό έχει να ενημερώνει και να προστατεύει τον κόσμο από τις κακοτοπιές του διαδικτύου. Εμείς έχουμε ενημερώσει τα τρία τελευταία χρόνια πάνω από 100.000 παιδιά και έχουν ενημερωθεί με τα έντυπά μας, πάνω από μισό εκατομμύριο άνθρωποι.\nΤο βασικό μας ατού είναι οι ενημερώσεις που κάνουμε σε πεντακόσια και χίλια άτομα καθημερινά σε παιδιά και σε γονείς μέσα από μια όμορφη διαδραστική ημερίδα που πραγματοποιούμε.\nΤο δεύτερο στοιχείο είναι ότι έχουμε ενημερώσει ηλεκτρονικά και μέσα από τις πλατφόρμες του CSIi, περίπου 25.000 κόσμο. Δηλαδή κάθεσαι στο σπίτι σου και στην ψηφιακή ακαδημία γονέων, απολαμβάνεις το μάθημά σου, για το πώς θα μάθεις τους κανόνες εμπλοκής, πώς θα χρησιμοποιείς το διαδίκτυο και όλα τα λοιπά που έχουμε. Έχουμε ειδικό στούντιο στο CSIi που κάνουμε αυτές τις μεταδόσεις. Άρα με λίγα λόγια είναι περίπου 25.000 οι άνθρωπο που έχουν ενημερωθεί μέσα από το διαδίκτυο στα σπίτια τους και πάνω από 100.000 οι μαθητές εκείνοι που έχουν απολαύσει τις ημερίδες μας και πιστεύω πάνω από 10.000 είναι οι επιχειρηματίες που έχουν ζητήσει προστασία και έχουμε ενημερώσει στην Ελλάδα».\nΘα μπορούσαμε να πούμε ότι κάποιο φαινόμενο, όπως το cyberbullying, όπως και τελευταία η εκδικητική πορνογραφία και κάποια άλλα, είναι αυτή τη στιγμή ποιο ψηλά από διάφορες καταστάσεις στο διαδίκτυο;\n«Στους δείκτες που σας είπα, αυτό που βλέπουμε καθημερινά, είναι ότι πάνω από 150 κλήσεις καταγράφονται από παιδιά και περίπου 400 emails την ημέρα, τα οποία έρχονται και είναι πάνω από μισό εκατομμύριο οι απαντήσεις που έχουμε δώσει και η συμβουλευτική που κάνουμε στα παιδιά και στους γονείς.\nΔηλαδή, το μεγάλο μας ατού είναι ο κόσμος ο οποίος μας εμπιστεύεται και στη συνέχεια μας ακολουθεί στα κοινωνικά δίκτυα και στα τηλέφωνά μας, για ενημερώσεις στα προβλήματα που αντιμετωπίζουν.\nΤο μεγαλύτερο φαινόμενο που αυτή τη στιγμή μας απασχολεί και τα πιο πολλά τηλέφωνα και emails που δεχόμαστε, είναι μέσα για την εκδικητική πορνογραφία. Είναι οι νέοι άνθρωποι που κάνουν ένα δεσμό, και στη συνέχεια για να εκδικηθεί ο ένας τον άλλον, αποκαλύπτει φωτογραφίες που έχει τραβήξει, ερωτικές, στο διαδίκτυο και σε πορνογραφικές ιστοσελίδες, με αποτέλεσμα να εκβιάζει ο ένας τον άλλον, για πράξεις και παραλείψεις που υπήρξαν».\nΚύριε Σφακιανάκη, με τη δική σας μεγάλη πείρα που έχετε αποκτήσει όλα αυτά τα χρόνια, έχετε δει θύματα να μετατρέπονται σε θύτες; Συμβαίνει αυτό το φαινόμενο, προφανώς για ψυχολογικούς λόγους και έτσι να διαιωνίζεται μια λανθασμένη κατάσταση;\n«Να ξέρετε κάτι. Όταν τα απόνερα του διαδικτύου, που δυστυχώς έχουν να κάνουν με το σεξ, με το μπούλινγκ, έχουν να κάνουν με το ρατσισμό, δυστυχώς, πολλές φορές συμβαίνει, οι άνθρωποι οι οποίοι έχουν πέσει θύματα, οι άνθρωποι οι οποίοι έχουν πέσει μέσα στην καθημερινότητά τους σε μια κατάσταση πάρα πολύ άσχημη, στο τέλος υποκύπτουν και από αυτό τον ενδοιασμό, να είναι έρμαια κάποιων εκβιαστών και κάποιων κακοποιών.\nΈχουμε πολλά περιστατικά τα οποία, όταν έφτασαν στο τέλμα τα παιδιά, τότε ήρθαν και κατήγγειλαν και μας είπαν το πρόβλημα που είχαν, με αποτέλεσμα να έχουμε ανθρώπους οι οποίοι να έχουν μετατραπεί σε τηλεκατευθυνόμενα όντα, τα οποία στη συνέχεια, δυστυχώς, να έχουν πέσει τόσο πολύ χαμηλά, που να μην μπορεί ούτε ο ψυχίατρος να τα επαναφέρει.\nΤέτοια περιστατικά θα αναφέρουμε στην ημερίδα της Δράμας, με καταστάσεις οι οποίες είναι πάρα πολύ δύσκολες, ανθρώπινες και όπως πάντοτε και το λέω τώρα και σ’ εσάς, ένα ψυχικό τραύμα έρχεται να μας σημαδέψει για μια ζωή.\nΚαι μια νέα έρευνα που έχει βγει τις τελευταίες μέρες στην Αμερική, δείχνει ότι το παιδί που θα τραυματιστεί ψυχικά τώρα στα 15, 17 και 18 έτη τους, τα παιδιά που θα φέρει στον κόσμο, θα είναι και αυτά χτυπημένα. Με λίγα λόγια, μεταφέρεται στο DNA ο ψυχικός τραυματισμός και οι γενιές που θα φέρει στον κόσμο που θα κάνει παιδιά, θα βγουν παιδιά που θα έχουν τραυματικές εμπειρίες από τη γέννησή τους. Αυτό το λέει μια μεγάλη έρευνα που θα ανακοινώσουμε στη Δράμα».\nΜιλήσατε για το DNA και όχι για την συμπεριφορά του γονέα για το πώς θα μεγαλώσει τα παιδιά του… είναι πολύ σημαντικό αυτό!\n«Εκτός του ότι αυτό το παιδί ψυχικά θα τραυματιστεί, τα παιδιά που θα φέρει στον κόσμο θα έχουν ψυχικά τραύματα. Είναι συγκλονιστικό».\nΚάτι τελευταίο κ. Σφακιανάκη. Διάβασα στην ιστοσελίδα σας, ότι το CSIi θα προσπαθούσε να κάνει γραφεία σε 52 νομούς της χώρας. Πού βρίσκεται αυτό το θέμα;\n«Ισχύει αυτό. Αυτή τη στιγμή έχουμε πάει και στους 52 νομούς (σ.σ. εννοεί τις ημερίδες), τα γραφεία όμως θα τα κάνουμε από το νέο έτος στις Περιφέρειες της χώρας, και κάθε Περιφέρεια θα ελέγχει τους νομούς της. Είναι μεγαλεπίβολο το σχέδιο, αλλά ξεκινάμε από 7 Περιφέρειες της χώρας. Το βασικό είναι ότι, μπορεί να μην είμαστε σε 52 νομούς, όμως το γραφείο μας στην Αθήνα μπορεί και ελέγχει την Ελλάδα και αυτό είναι σημαντικό για εμάς.\nΚαι θέλω εδώ να πω και κάτι ακόμα. Ότι στην ημερίδα που θα κάνουμε στη Δράμα, θα είναι και ο Μάριος Γιαννάκου, που θα είναι ο άνθρωπός μας, ο ambassador (πρεσβευτής) του CSIi στη νέα γενιά. Είναι ο άνθρωπος που θα διεισδύει στα παιδιά μας και καθημερινά μιλάει με το CSIi».


Καρεμπέ: «Έχουμε δημιουργήσει ένα μεγάλο πρότζεκτ» - Sportlive.gr\nΣτο πνεύμα μαχητικότητας-προσπάθειας, αλλά και το μεγάλο πρότζεκτ που έχει δημιουργήσει ο Ολυμπιακός, στάθηκε ο αθλητικός διευθυντής των «ερυθρολεύκων» Κριστιάν Καρεμπέ, μετά την νίκη κόντρα στον Παναθηναϊκό και την κατάκτηση του πρωταθλήματος.\nΑναλυτικά όσα ανέφερε στην κάμερα της Nova:\n«Ήμασταν συγκεντρωμένοι στο στόχο μας, αργά ή γρήγορα θα τον πετυχαίναμε. Είμαστε χαρούμενοι που κατακτήσαμε τον τίτλο πριν ολοκληρωθεί και τυπικά το πρωτάθλημα.\nΑπό τον προπονητή εξαρτάται η διαχείριση του υλικού, ισχύει ότι οι παίκτες είναι κουρασμένοι όμως στο μυαλό μας είναι και το Κύπελλο. Έχουμε ακόμα δρόμο μπροστά μας.\nΚαταφέραμε να χτίσουμε ένα πνεύμα μαχητικότητας και προσπάθειας ως το τέλος, παίζουμε στο 100% όλους τους αγώνες και έχουμε πάντα κίνητρο ανεξάρτητα με το στόχο.\nΣε ένα μεγάλο βαθμό αυτό οφείλεται στον Πέδρο Μαρτίνς ο οποίος εκπαίδευσε τους ποδοσφαιριστές να μένουν συγκεντρωμένοι ως το τέλος.\nΈχουμε δημιουργήσει ένα μεγάλο πρότζεκτ και ελπίζουμε σε πολλά περισσότερα στο μέλλον.\nΕίμαστε υπερήφανοι και χαρούμενοι που μπορέσαμε να χαρίσουμε ένα ακόμα πρωτάθλημα στους φιλάθλους μας και στις οικογένειές μας.\nΠρώτα απ ‘όλους τα εύσημα ανήκουν στον κύριο Βαγγέλη Μαρινάκη που μπορεί να στηρίξει κάθε μας προσπάθεια. Χωρίς εκείνον τίποτα δεν θα ήταν εφικτό και σε συνδυασμό με τον Πέδρο Μαρτίνς και τους συνεργάτες του, όποιος έρχεται στην ομάδα, προσαρμόζεται εύκολα.\nΤο τμήμα σκάουτινγκ επίσης αλλά και όλοι μας οι συνεργάτες στο εξωτερικό και στην Ελλάδα δουλεύουν αρμονικά και έτσι έχουμε αυτό το αποτέλεσμα που είναι επιτυχημένο και οφείλεται αποκλειστικά στο ομαδικό πνεύμα και στο dna του Ολυμπιακού».\nVIDEO: Το πρώτο δοκιμαστικό του Σταματάκη που «τρέλανε» την Ατλέτικο...\nΤο πάλεψε η Φένλο, σκόραρε ο Γιακουμάκης\nΜαρινάκης: «Να μας γίνει μάθημα η φετινή χρονιά»\nΆρχισε από νωρίς τις «πτήσεις» η Ρόχας\nΈσβησε την ελπίδα της Αθλέτικ για Ευρώπη η Οσασούνα!


PC NEA: Πότε θα κυκλοφορήσουν τα Windows 8;\nΠρος το παρόν τα Windows 8 ακολουθούν τα ίδια στάδια όπως είχε γίνει με τα Windows 7. Μετά τη διάθεση μιας πρώτης Developer Preview στη διάσκεψη BUILD, το επόμενο ορόσημο για το νέο λειτουργικό σύστημα θα είναι η έκδοση beta.\nΚάτι που μπορεί να γίνει στην έκθεση CES (Consumer Electronics Show) του Λας Βογκάς (διεξάγεται το χρονικό διάστημα 10-13 Ιανουαρίου 2012). Η έκδοση beta των Windows 7 είχε κυκλοφορήσει στην CES 2009.\nΑν η ιστορία επαναληφθεί θα δούμε τα Windows 8 Release Candidate το Μάιο του 2012 (τα Windows 7 RC είχαν σκάσει μύτη στις 5 Μαΐου 2009). Έτσι τα Windows 8 αναμένεται να μπουν στα καταστήματα τον Οκτώβριο του 2012 – αν δεν υπάρχουν μεγάλες καθυστερήσεις που θα μετέτεθαν για αργότερα το λανσάρισμα τους.\nΑναρτήθηκε από PC NEA στις 12:03 μ.μ.


Espresso Girl: Δήμητρα Γλυκοφρύδη | Espresso\n2-09-2017 | 4:00πμ\nEspresso Girl: Δήμητρα Γλυκοφρύδη\nΔυναμική personal trainer!\nΟ ιδανικός άντρας πρέπει να παίζει με το μυαλό της και να είναι πρωτότυπος, γιατί βαριέται τα κλισέ\nΗ Δήμητρα είναι ένα κορίτσι γεμάτο όνειρα και στόχους, το οποίο αποδεικνύει καθημερινά το πείσμα του και τον δυναμισμό του.\nΠαθιάζεται με τα θέλω της και δεν υποχωρεί μέχρι να κερδίσει. Είναι πτυχιούχος γυμνάστρια, εργάζεται ως personal trainer και στόχος της είναι να συνεχίσει με μεταπτυχιακές σπουδές.\nΣε έναν άνδρα εκτιμά το πόσο πρωτότυπος μπορεί να γίνει και τη γνησιότητά του. Αλλωστε, για εκείνη η ψυχή είναι πιο σημαντική από την εξωτερική εμφάνιση.\nΣΠΟΥΔΕΣ: Personal training στην Base Training, στην Αθήνα.\nΣΤΟΧΟΣ – ΦΙΛΟΔΟΞΙΕΣ: Να τελειοποιήσει τις σπουδές της και να γίνει μια επιτυχημένη γυμνάστρια.\nΚΑΛΗ ΣΥΝΗΘΕΙΑ: Δεν σταματά ούτε στιγμή να ονειρεύεται, ακόμα και αν συναντά εμπόδια στον δρόμο της.\nΚΑΚΗ ΣΥΝΗΘΕΙΑ: Κοιμάται αργά και δεν ξεκουράζεται αρκετά.\nΤΟ ΔΥΝΑΤΟ ΣΗΜΕΙΟ ΤΗΣ: Το χαμόγελό της και η θετική της ενέργεια.\nΣΤΕΚΙ: Δεν έχει συγκεκριμένο μέρος, όπου υπάρχει καλή παρέα.\nΦΛΕΡΤ: Υποστηρίζει ότι στις μέρες μας δεν έχει κανείς τη δύναμη να δηλώσει ευθαρσώς πόσο του αρέσει κάποιος.\nΤΟ ΙΔΑΝΙΚΟ ΑΡΣΕΝΙΚΟ: Να έχει προοπτικές και μέλλον, να μπορεί να παίξει με το μυαλό και τη φαντασία της, να είναι πρωτότυπος, γιατί βαριέται τα κλισέ, και να έχει κοφτερό μυαλό, ώστε να την κρατά σε εγρήγορση!\nΔΡΑΣΤΗΡΙΟΤΗΤΕΣ: Ζωγραφική, χορός, στίβος, βόλεϊ και διάβασμα.\nΤΡΕΙΣ ΕΥΧΕΣ: Να υπάρχει παγκόσμια υγεία και ευτυχία, να καταφέρει να εκπληρώσει τα όνειρά της και να μην ξαναδούμε άστεγο και πεινασμένο.\nΑΓΑΠΗΜΕΝΟΣ ΠΡΟΟΡΙΣΜΟΣ: Οχι κάποιος συγκεκριμένος. Ιδανικά, θα ήθελε να γυρίσει όλον τον κόσμο…\nΑΥΤΟΚΡΙΤΙΚΗ: Είναι καχύποπτη, πεισματάρα και πονηρή, αλλά και διαισθητική, κοινωνική και αυθόρμητη. Προτιμά να ζει στον κόσμο της παρά στην πραγματικότητα. Εχει αυτοπεποίθηση και της αρέσει να κάνει τους γύρω της ευτυχισμένους. Δεν βρίσκει, δε, κανένα λόγο να κρατήσει χαμηλό προφίλ για να ταιριάζει στο περιβάλλον!


Τι «ανάβει» εpωτικά το κάθε ζώδιο - NewSide.gr\nΠώς ανάβει και πώς σβήνει κάθε άντρας ανάλογα με το ζώδιο του. Να ξέρεις, κι εσύ πώς να κινηθείς….\nΠοια είναι τα μυστικά για να ανεβάσετε τη λίμπιντό του συντρόφου σας; Αυτά που ανεβάζουν την εpωτική διάθεση δεν έχουν σχέση αποκλειστικά με το κρεβάτι. Για το κάθε ζώδιο υπάρχουν συμπεριφορές από την πλευρά του εpωτικού συντρόφου που απογειώνουν τη λίμπιντό του, γιατί το κάνουν να νιώθει επιθυμητό. Ας μην ξεχνάμε ότι ο εpωτισμός γεννιέται πρώτα στο μυαλό.\nΟ παραδοσιακός τρόπος του στιλ «σε περιποιούμαι με ένα ωραίο τραπέζι και στη συνέχεια περνάμε στα… περαιτέρω», πιάνει πολύ με έναν Ταύρο. Ανάλογα με την προσπάθεια που κατέβαλες να ετοιμάσεις το φαγητό και να κάνεις ατμόσφαιρα στον χώρο, αντίστοιχη θα είναι και η δική του ανταπόκριση. Τουλάχιστον ο κόπος σου δεν θα πάει χαμένος. Και επιπλέον, ο Ταύρος είναι από τα πιο δυνατά σεxουαλικώς ζώδια. Ιδίως οι αρσενικοί εκπρόσωποι του ζωδίου φροντίζουν επιμελώς για την ικανοποίηση της συντρόφου τους. Αλλά μη ξενερώσεις, αν μετά θέλει να πάει σπίτι του. Προτιμά το δικό του κρεβάτι.\nΠαρόλο που μπορεί να ντύνεται ή να φέρεται προκλητικά, ο Δίδυμος δεν αποσκοπεί πάντα στο κρεβάτι. Φτιάχνεται περισσότερο με την προοπτική της κατάκτησης, με την ανακάλυψη ενός καινούργιου ατόμου, με την έξυπνη ανταλλαγή σεxουαλικών υπονοουμένων. Κι αν τελικά προχωρήσετε στην εpωτική συνεύρεση, αυτό μπορεί για εκείνον να μη συνεπάγεται ούτε δέσμευση, ούτε πίστη. Ο μόνος τρόπος να κρατάς το ενδιαφέρον (και το σεxουαλικό) ενός Διδύμου, είναι να έχει διαρκώς κάτι να ανακαλύπτει σε σένα ή μαζί με σένα. Η σχέση σας πρέπει να είναι κάτι σαν το παιχνίδι με το κυνήγι του θησαυρού. Έτσι τρέφεται η επιθυμία του.\nΑν έχεις μπλέξει με Καρκίνο, σε περιμένει πολλή δουλειά. Δεν είναι απλό να τον κρατήσεις ευχαριστημένο. Χρειάζεται διαρκές καλόπιασμα, συνεχείς διαβεβαιώσεις, αμέτρητα χάδια και τρυφερότητες. Πρέπει να του δείχνεις διαρκώς ότι «δουλεύεις για τη σχέση» και ότι… δεν τον δουλεύεις εκείνον. Να κρατάς πάντα τις υποσχέσεις σου, να κάνεις αυτό που λες και να του δείχνεις ότι η αγάπη σου εξελίσσεται και ωριμάζει. Να του δίνεις τη συναισθηματική σιγουριά ώστε να ξεπεράσει τις ανασφάλειές του. Αν νιώσει ασφαλής και σίγουρος, η εpωτική του διάθεση θα απογειωθεί. Διαφορετικά θα είναι «κρατημένος» και μέσα και έξω από την κρεβατοκάμαρα.\nΗ εpωτική διάθεση του Λέοντα ανεβαίνει σε άμεση συνάρτηση με την αίσθηση ότι ανήκει στους ισχυρούς αυτού του κόσμου. Θα πρέπει λοιπόν κι εσύ να κινείσαι σε αυτό το πλαίσιο. Να του δείχνεις πόσο πολύ τον θαυμάζεις, επειδή είναι πετυχημένος και αξιοθαύμαστος ή είναι απλώς ζήτημα χρόνου να το καταφέρει. Να θαυμάζεις την εξυπνάδα και την καπατσοσύνη του. Σε ποιον τομέα; Δεν έχει σημασία. Ο Λέων αγαπά εκείνον που τον κάνει να νιώθει σπουδαίος. Αντίθετα, όποιος του δείχνει ότι τον υποτιμά ή του κάνει προσβλητική κριτική, θα υποστεί τις συνέπειες, με τη μορφή του εpωτικού εμπάργκο.\nΟ Παρθένος θέλει να δημιουργήσει μια οργανωμένη ζωή, που να περιλαμβάνει και το αγαπημένο του πρόσωπο. Αν τον πείσεις ότι μπορείς να ενταχτείς εκεί μέσα, έχεις κερδίσει την καρδιά του και όλα τα προνόμια που αυτό συνεπάγεται. Παρόλο που δείχνει εpωτικά συγκρατημένος, η αλήθεια είναι πως πρέπει πρώτα να αισθανθεί συναισθηματικά ασφαλής, για να εκδηλώσει όλο το φάσμα του εpωτισμού του. Να νιώσει ότι βρίσκεται σε μια σχέση εμπιστοσύνης και αξιοπρέπειας. Αν με τη συμπεριφορά σου τον κάνεις να νομίζει ότι είσαι έτοιμος για… τσιλημπουρδήματα με την πρώτη ευκαιρία, η λίμπιντό του γκρεμίζεται στα τάρταρα.\nΤίποτα δεν φτιάχνει εpωτικά τον Σκορπιό, όσο το να ζηλεύει. Πρέπει να βλέπει ότι υπάρχουν κι άλλοι αντίζηλοι, που σε διεκδικούν. Αλλά εσύ, και καλά, δεν θα έχεις μάτια παρά μόνο για εκείνον. Τις περισσότερες φορές τουλάχιστον, γιατί και λίγο τσίνισμα, λίγη ανασφάλεια προσθέτει νοστιμάδα στη συνταγή. Τώρα, το πώς θα το παίξεις ώστε να πετύχεις τη σωστή δόση ζήλιας, αυτή που τον ερεθίζει εpωτικά χωρίς να κινδυνεύεις να… σου ανοίξει το κεφάλι, είναι δικό σου θέμα. Αν πάντως το καταφέρεις, θα περάσεις αξέχαστες στιγμές πάθους, καθώς ο Σκορπιός σου θα απολαμβάνει το τρόπαιό του, δηλαδή εσένα.\nΟ Τοξότης θέλει να περνάτε καλά μαζί και να μη χαλάτε τις καρδιές σας. Τη δική του καρδιά τη χαλάει η ζήλια σου και γενικά ο έλεγχος. Επίσης τον εξιτάρει το να νιώθει ότι πρέπει και να σε κυνηγάει λιγάκι, γι’ αυτό μην αφήσεις να σε θεωρεί δεδομένο. Του αρέσει η καλοπέραση, και μπορείς εύκολα να του δημιουργήσεις ατμόσφαιρα με πρωτότυπα φαγητά και ποτά. Αλλά η καλύτερή του είναι να τον οδηγήσεις για σεx σε ένα μέρος, όπου δεν το έχει ξανακάνει, από ένα ασανσέρ δημόσιας υπηρεσίας μέχρι ένα μπανγκαλόου στην Κένυα.\nΓια τον Αιγόκερω, ο σκοπός μιας σχέσης είναι οι άνθρωποι να αλληλοϋποστηρίζονται, οπότε αν παίξεις σωστά το δικό σου κομμάτι και του δίνεις αγάπη και περιποίηση, έχεις κερδίσει τον έpωτά του και όλα τα συνεπακόλουθα. Και επειδή έχει πρακτικό μυαλό, θα εκτιμήσει όχι τα ωραία λόγια αλλά τις πράξεις, π.χ. να του πληρώσεις ένα λογαριασμό, να του φτιάξεις μια βρύση ή να τον βοηθήσεις να διαλέξει κουρτίνες για το σαλόνι του. Αν νιώσει ότι είσαι ο άνθρωπός του, θα σου δείξει τον καλύτερο εpωτικό εαυτό του. Και καθώς είναι ο κρυφο-σεxουλιάρης του ζωδιακού, σε περιμένουν αξιομνημόνευτες στιγμές.\nΟ Ιχθύς θέλει να αισθάνεται πως κατέχει την καλύτερη θέση στην καρδιά σου. Δεν βαριέται να το ακούει, αντίθετα με εσένα που μπορεί να βαρεθείς να το λες. Του αρέσουν όλα όσα κάνουν κλασικά οι εpωτευμένοι, βόλτες χέρι-χέρι , φιλάκια και πολλές τρυφερότητες. Και δωράκια. Αν είναι κάτι ακριβό, ακόμα καλύτερα. Ο Ιχθύς θέλει να μοιράζεστε τα πάντα στη ζωή. Αν μάλιστα τον βάλεις συνδικαιούχο στον τραπεζικό λογαριασμό σου, θα το βρει πολύ σεxουαλικό. Αυτό το ζώδιο έχει έναν απίστευτο τρόπο να συνδυάζει τα πιο ρομαντικά συναισθήματα, με το πιο πεζό πρακτικό πνεύμα.


eKorinthos • Περισσότερες από 72.000 αιτήσεις για τις 100 δόσεις σε μία εβδομάδα\nHome Επικαιρότητα Περισσότερες από 72.000 αιτήσεις για τις 100 δόσεις σε μία εβδομάδα\nΠερισσότερες από 72.000 αιτήσεις για τις 100 δόσεις σε μία εβδομάδα\nΡυθμίστηκαν χρέη 800 εκατ. και εισπράχθηκαν 12 εκατ. ευρώ – Ενθαρρυντικά τα πρώτα στοιχεία για το ΥΠΟΙΚ\nΝα προλάβουν να ενταχθούν στη ρύθμιση με τις 100 δόσεις σπεύδουν περίπου 8.000 οφειλέτες του Δημοσίου κάθε μέρα. Αν και ο ρυθμός των αιτήσεων πέφτει αισθητά τα Σαββατοκύριακα (που είναι κλειστά τα λογιστικά γραφεία) από τις 25 Νοεμβρίου μέχρι και την Τετάρτη που μας πέρασε είχαν κάνει αίτηση περίπου 72.000 φορολογούμενοι.\nΣύμφωνα με πληροφορίες, ο 1 στους 3 έχει ζητήσει να μεταφέρει και τη ρύθμιση που ήδη είχε, στις 100 δόσεις. Συνολικά ρυθμίστηκαν χρέη 800 εκατ. ευρώ και εισπράχθηκαν «προκαταβολές» 12 εκατ. ευρώ (ως πρώτη δόση μέσα 3 μέρες μετά την υποβολή της αίτησης).\nPrevious articleΟι μεταδοσεις του Σαββατου 6-12\nNext articleΠορεία για τον Αλέξη Γρηγορόπουλο – Μικροεπεισόδια στο κέντρο της Αθήνας


Εντός έδρας ήττα-σοκ από τον Παναιτωλικό για την ΑΕΚ - Σπορ - Η Βραδυνή\nΔεύτερη σερί εντός έδρας ήττα για την ΑΕΚ.\nΣυγκεκριμένα, η Ένωση ηττήθηκε από τους Αγρινιώτες με 2-1 στο ΟΑΚΑ.\nΟ Ανσαριφάρντ άνοιξε το σκορ για τους γηπεδούχους στο 44', ωστόσο ο Παναιτωλικός τα έφερε όλα τούμπα στο δεύτερο μέρος με τα γκολ των Καρέλη (79') και Μεντόζα (84').\nΗ ΑΕΚ έμοιαζε να μην έχει αντίπαλο στο πρώτο 45λεπτο στο ΟΑΚΑ, αφού ο Παναιτωλικός ήταν αγνώριστος και δεν έφταιγαν τα πράσινα. Η ομάδα του Γιάννη Αναστασίου αδυνατούσε να κρατήσει μπάλα, αδυνατούσε να δημιουργήσει κινδύνους για την αντίπαλη εστία ή έστω να φτάσει σε εκείνη, με αποτέλεσμα το γκολ να μοιάζει θέμα χρόνου. Κι όχι επειδή η ΑΕΚ ήταν καταιγιστική. Κάθε άλλο. Η Ένωση έκανε τα απολύτως βασικά στο ματς, αλλά φαινόταν ότι αργά ή γρήγορα θα έβρισκε τη φάση για να σκοράρει. Δεν το έκανε ο Πέτρος Μάνταλος στο ξεκίνημα του ματς, δεν το έκανε στο 25ο λεπτό με σουτ από καλή θέση, δεν το βρήκε με την κεφαλιά του Γιώργου Τζαβέλλα ή την ευκαιρία του Καρίμ Ανσαριφάρντ στο 37’, όμως λίγο πριν την εκπνοή του ημιχρόνου ήρθε το γκολ. Πρωταγωνιστές οι δύο πιο «ζωντανοί» παίκτες των προηγούμενων λεπτών. Ο Πέτρος Μάνταλος έκανε την πάσα, ο Ανσαριφάρντ το εκπληκτικό σπριντ που άφησε πίσω τον Βργκοτς και εν συνεχεία την ντρίμπλα και το πλασέ για το 1-0.\nΤο πρώτο ημίχρονο τελείωσε με γκολ, το δεύτερο ξεκίνησε με δοκάρι, με ευκαιρία, όμως το γκολ που έψαχνε η Ένωση δεν ήρθε! Στο 48’ ο Γιώργος Τζαβέλλας με εξαιρετική εκτέλεση φάουλ έστειλε τη μπάλα στο κάθετο δοκάρι και ένα λεπτό αργότερα, ο Ανσαριφάρντ δημιούργησε για τον Λιβάι Γκαρσία, αλλά το σουτ του ακραίου της ΑΕΚ απέκρουσε ο Μελίσσας. Η ΑΕΚ είχε μπει στο δεύτερο ημίχρονο ξεκάθαρα για να «κλειδώσει» το ματς, ωστόσο η ένταση στο παιχνίδι της και η όρεξη για κάτι καλύτερο από το πρώτο ημίχρονο, δεν κράτησε περισσότερο από σκάρτα δέκα λεπτά. Ο Παναιτωλικός ισορρόπησε και πάλι το ματς – ή τουλάχιστον με τον τρόπο που το κρατούσε σε μια σχετική ισορροπία και στο πρώτο ημίχρονο. Χωρίς να κάνει φάσεις, χωρίς να απειλεί, χωρίς να κρατάει μπάλα, αλλά και χωρίς να απειλείται διαρκώς.\nΑυτά μέχρι το 70ο λεπτό… Κάπου εκεί οι συσχετισμοί στο παιχνίδι άλλαξαν. Η δυναμική του παιχνιδιού άλλαξε, με τον Γιάννη Αναστασίου να κάνει τρεις κινήσεις, στοχεύοντας πλέον πιο ξεκάθαρα να βρει η ομάδα του το γκολ της ισοφάρισης και την ΑΕΚ να βρίσκει περισσότερους χώρους και να έχει στο γήπεδο και τον Στίβεν Τσούμπερ. Οι φιλοξενούμενοι είχαν μια… παραλίγο ευκαιρία με τον Τζαβέλλα να διορθώνει το λάθος του Τσιντώτα, η ΑΕΚ απάντησε σε αντεπίθεση με κεφαλιά του Μάνταλου και το 1-0 έμοιαζε εξαιρετικά εύθραυστο. Εκείνο που πρώτο αποδείχθηκε εύθραυστο, ήταν τα νεύρα των ποδοσφαιριστών. Αφορμή ήταν ένα μαρκάρισμα του Μάρντεσον στον Άμραμπατ, για το οποίο θα μπορούσε να είχε δει την κόκκινη κάρτα, ωστόσο διαιτητής και VAR είχαν διαφορετική άποψη!\nΗ επόμενη φάση που θα ξεσήκωνε τις διαμαρτυρίες των γηπεδούχων, θα είχε και το γκολ! Ο Πέτρος Μάνταλος έχασε τη μπάλα, η ΑΕΚ ζήτησε φάουλ, αλλά ξέχασε να παίξει άμυνα, με αποτέλεσμα να φύγει μόνος του και… καλυπτόμενος από τη μεσαία γραμμή, ο Νίκος Καρέλης και να πλασάρει εύστοχα τον Τσιντώτα για να ισοφαρίσει για τον Παναιτωλικό δέκα λεπτά πριν συμπληρωθούν τα 90 λεπτά του αγώνα. Εκείνο που θα επακολουθούσε θα ήταν αδύνατο να το προβλέψει οποιοσδήποτε. Ούτε στην αρχή του αγώνα, ούτε στο 1-0, ούτε καν στο 1-1! Ο Χαβιέ Μεντόζε με μια απίστευτη προσπάθεια και ένα ασύλληπτο σουτ, έστειλε τη μπάλα στο παραθυράκι της ΑΕΚ και ο Παναιτωλικός έκανε την ολική ανατροπή στο Μαρούσι! Ο Παναιτωλικός που ουδέποτε είχε κερδίσει την Ένωση εκτός έδρας, που είχε πετύχει μέχρι το σημερινό ματς μόλις ένα γκολ στα εκτός έδρας ματς με την ΑΕΚ, βρέθηκε στο 83ο λεπτό να αγκαλιάζει μια σπουδαία νίκη! Μια νίκη που κατάφερε να κρατήσει μέχρι το τέλος, με την Ένωση να απειλεί από μακριά με Τσούμπερ, Μάνταλο και Γέβτιτς, αλλά να μην βρίσκει δίχτυα.\nΑΕΚ (Γιαννίκης): Τσιντώτας, Μοχαμαντί, Τζαβέλλας, Βράνιες, Σβάρνας (80’ Ρότα), Σιμόες (88’ Κοσίδης), Λε Ταλέκ (80’ Λε Ταλέκ), Μάνταλος, Λιβάι Γκαρσία (65’ Τσούμπερ), Άμραμπατ, Ανσαριφάρντ (88’ Γέβριτς).\nΠΑΝΑΙΤΩΛΙΚΟΣ (Αναστασίου): Μελίσσας, Χουχούμης, Κορνέλιους, Βργκοτς, Λούι, Φλόρες, Αντούνες (64’ Μάρντεσον), Μεντόσα (85’ Τσιγγάρας), Ντουάρτε (85’ Μαλλής), Μπαρμπόσα (70’ Μόρσεϊ), Βέργος (70’ Καράλης).\nΟικογένεια Τζόκοβιτς: Πολιτικά συμφέροντα πίσω από την απόφαση για απέλαση\nΑΕΚ: Διαψεύδει ο ατζέντης του Ανγκόλα το καρδιακό πρόβλημα – Τι αναφέρει η ΚΑΕ\nΝέος τεχνικός της Αλ Φατέχ ο Δώνης\nΠαναθηναϊκός: Εξιτήριο για Βαγιαννίδη, σε 6 εβδομάδες η επιστροφή του\nΜπρινιόλι: Να κάνουμε χαρούμενους τους φιλάθλους μας (vid)\nO Ολυμπιακός δεν δίνει τον Τικίνιο στη Φενέρμπαχτσε\nΘεοδωρικάκος: Αρχές Ιουνίου ξεκινά η πανεπιστημιακή αστυνομία\nΑιθέρια έλαια για τη θεραπεία και την υγεία των μαλλιών\nΕισαγγελέας για τον 12χρονο που βρέθηκε απαγχονισμένος: Διερευνάται το «Blackout Challenge», στο μικροσκόπιο κινητό και λάπτοπ\n«Κοίμισε το παιδί και ανέβηκε να σκοτώσει, θεία δίκη ότι δεν της έβγαλε το ρολόι»: Καταπέλτης η εισαγγελέας για τον δολοφόνο Αναγνωστόπουλο\nΠολιτισμός πριν 60 λεπτά


Μακρίσια-Ζαχάρω 0-3: Ανέβηκε στην τετράδα η Ζαχάρω! - Ilia.news\nΚοντά στα Πλέι Οφ βρίσκεται από σήμερα το απόγευμα ο Ολυμπιακός Ζαχάρως, ο οποίος με τη σπουδαία νίκη του εκτός έδρας 3-0 σε βάρος των Μακρισίων και σε συνδυασμό με την ήττα της Δόξας, βρίσκεται ήδη στην πρώτη τετράδα και θέλει να παραμείνει μέχρι το τέλος εκεί, ελπίζοντας και σε ένα καλό πλασάρισμα.\nΗ Ζαχάρω, η οποία στο 44΄είχε κλασική ευκαιρία με τον Στροφύλλα, άνοιξε το σκορ με τον Έλιοτ στο 63΄, αλλά στο 70΄έμεινε με δέκα παίκτες λόγω αποβολής του Χουσάι. Παρά το γεγονός ότι η Ζαχάρω έπαιζε με δέκα παίκτες, ο Κατσιώλης στο 80΄ διπλασίασε τα τέρματα της ομάδας του. Στο 82΄έμειναν και τα Μακρίσια με δέκα λόγω αποβολής του Κουή με δεύτερη κίτρινη. Στο 92΄ο Παναγόπουλος σφράγισε τη νίκη της ομάδας του, σημειώνοντας το 0-3, ωστόσο λίγο μετά αποβλήθηκε με κόκκινη κάρτα στο 93΄, απευθείας κόκκινη, καθώς είχε λογομαχία με τον πρόεδρο των Μακρισίων Γιάννη Βρέτταρο.\nΜετά το γκολ και την αποβολή για τη Ζαχάρω, τα Μακρίσια βγήκαν μπροστά, απείλησαν και χρειάστηκε να επέμβει ο Τσάμπρας σε προσπάθειες του Τσίτσου και του Μπατζάκα, ενώ σε κεφαλιά του Σταματελάτου απέκρουσε πάνω στη γραμμή ο Χριστόπουλος στο διάστημα από το 70΄μέχρι το 80΄, όλες ενώ το σκορ ήταν στο 0-1.\n«Ακόμα δεν τελείωσε τίποτα. Έχουμε άλλους δυο τελικούς τους οποίους πρέπει να κερδίσουμε», ανέφερε ο τεχνικός του Ολυμπιακού Ντίνος Παναγιωτακόπουλος.\nΜακρίσια: Ζωμένος, Μυλωνάς, Ζαπάντης (78΄λ.τ. Μπαλαούρας), Τσίτσος, Διονυσόπουλος, Καρβουνιάρης, Αντύπας (46΄Μπατζάκας), Γαλάνης, Σταματελάτος, Πετρόπουλος, Κουής.\nΖαχάρω: Τσάμπρας, Οικονομίδης (90΄Ασημακόπουλος), Χριστόπουλος, Κύτταρης, Σπηλιωτόπουλος, Ντάβαρης (55΄Χουσάι), Κατσιώλης, Στροφύλλας, Παναγόπουλος, Παπαγεωργίου (70΄λ.τ. Μπιμπής), Έλιοτ.\nΠροηγούμενο άρθροΛ. Αστήρ-Δόξα 1-0: «Βόμβα» στο Σκουροχώρι, πέταξε εκτός τετράδας τη Δόξα!\nΕπόμενο άρθροΚουρτέσι-Ενιπέας 1-2: «Αγγίζουν» την πρώτη θέση οι Πράσινοι!


ΑΠΟΕΛ: Πολύ κοντά σε Κβιλιτάια - Romaleon\nΜια ανάσα από την απόκτηση του Γκιόργκι Κβιλιτάια βρίσκεται ο ΑΠΟΕΛ. Οι «γαλαζοκίτρινοι» βρίσκονται κοντά σε τελική συμφωνία με τη Γάνδη στην οποία ανήκει ο ποδοσφαιριστής, ενώ και ο ίδιος φαίνεται πως τα έχει βρει στο οικονομικό με την ομάδα της Λευκωσίας.\nΠοδοσφαιριστής της ΑΕΛ με κάθε επισημότητα ο Φράνκο Μάζουρεκ. Η ομάδα της Λεμεσού ανακοίνωσε την καταρχήν συμφωνία με τον Αργεντινό μεσοεπιθετικό για τα επόμενα δύο χρόνια, και η συμφωνία θα ολοκληρωθεί με την κάθοδο του στην Κύπρο και αφού περάσει με επιτυχία τις απαραίτητες εξετάσεις. Αναλυτικά: Η ΑΕΛ ΠΟΔΟΣΦΑΙΡΟ ανακοινώνει […]